open-index/open-wikipedia-markdown huggingface dataset:
PowerShell

**PowerShell**（包括**Windows PowerShell**同埋**PowerShell Core**）係微軟公司開發嘅任務自動化同埋組態管理架構，由.NET Framework同埋.NET Core構建嘅命令行界面殼層嗰類腳本語言組成，一開始只係Windows元件，之後喺2016年8月18號開放源代碼同埋跨平台支援。  

## 技術基礎
Windows PowerShell係用.NET Framework技術做基礎，仲同依家有嘅保持回溯相容，所以佢嘅腳本程式唔單止識存取.NET CLR，仲識依家嘅技術。同時都有埋幾隻系統管理工具、簡易一致嘅語法，提升管理者處理，常見好似登錄資料庫、WMI。Exchange Server 2007仲有System Center Operations Manager 2007等伺服器軟體都用Windows PowerShell嚟整。

## 範例
* 停所有目前開緊嘅"p"字開頭嘅程式：

```powershell
get-process p* | stop-process
```


* 停所有目前開緊嘅食咗大過1000MB RAM嘅程式：

```powershell
get-process | where { $_.WS -gt 1000MB } | stop-process
```


* 計一個目錄入面嘅檔案大細：

```powershell
get-childitem | measure-object -property length -sum
```


* 將"hello, world!"字串轉做大階英文，變做"HELLO, WORLD!"：

```powershell
"hello, world!".ToUpper()
```


* 訂閱一個指定嘅RSS Feed然後顯示佢最近8個主題：

```powershell
$rssUrl = "http://blogs.msdn.com/powershell/rss.aspx"
$blog = [xml](new-object System.Net.WebClient).DownloadString($rssUrl)
$blog.rss.channel.item | select title -first 8
```


## 參考

## 睇多啲
* 
* 
* 
* 
* 
* 
* 
* 
* 
* 

## 出面網頁
;官方網站
* 點樣用 PowerShell 文件 - PowerShell | Microsoft Docs
* GitHub - PowerShell/PowerShell: PowerShell for every system! 
* 易學易用嘅Windows PowerShell
* MSDN教學影片

;其他
* 
* 維基：Windows PowerShell Survival Guide
金澤城

**金澤城**係日本名勝，原為加賀藩居城，喺石川縣金澤市，與兼六園為鄰，古時為加賀國石川郡尾山。今亦為金澤城公園。日本新字寫做**金沢城**。

金澤城至初，日本戰國時本願寺所建尾山御坊。織田信長家臣，佐久間盛政，將佢攻陷，築城改名金澤城。及後羽柴秀吉曾一度改名**尾山城**，再為前田利家擴展並重名為金澤城。自此為前田氏所居。

金澤城累遇火災，好早就天守閣都燒埋。然而前田氏為咗向德川幕府表忠，並無重建。至今連圖樣都無。所以睇起來並唔宏偉。

金澤城原有城濠。1911年，大多已填平，改為馬路。如向兼六園嘅石川門，對出城濠百間堀就係咁。改做馬路後，上面重建石川橋。
單一選區兩票制

**單一選區兩票制**（single-district two-votes system），又叫做「**混合制**」（mixed-member system），係一種喺民主政治入面，結合比例代表制同多數代表制（小選區制）嘅選舉制度。選民需要投兩票，一票投候選人（地方代表），一票投選政黨，用來決定選舉最終嘅當選席次總數。
順時針 (梁詠琪專輯)

《**順時針**》係梁詠琪嘅一張新曲加精選專輯，喺2005年5月推出，香港區由華納唱片發行，台灣區由豐華唱片發行。

梁詠琪首次擔任唱片嘅製作企宣統籌，27首收錄嘅舊歌曲均由梁詠琪親自挑選，附上十支音樂錄影帶VCD。

## 曲目

## 事件
呢隻碟嘅主打歌《偏見》因為講及男女主播殉情，話題過於敏感，結果被臺灣多家電視臺禁播。梁詠琪之後回應呼籲，自殺係好差嘅逃避方法，叫大家唔好學，又話唱片公司已經剪輯新版本，令MV可以重見天日。

## 參考
建築型創新

**建築型創新**（Architectural innovation）係指一啲喺創新嘅過程入面，集中喺改變現有結構，重組入面元件之間關係，而唔引入新嘅元素所出嚟嘅產品。

## 參考
我鍾意

**我鍾意**可以係指：

* 梁詠琪歌曲《我鍾意》，收錄喺佢1999年嘅專輯《Today》入面
* 梁詠琪嘅新曲加精選《我鍾意》，2004年7月28號推出。
* 鄧藹霖歌曲《我鍾意》，收錄喺佢1981年嘅專輯《譜一首愛的歌》入面
Today (梁詠琪專輯)

《**Today**》係梁詠琪嘅第七張音樂專輯、首張粵語EP，喺1999年6月11號推出。《Today》係1999年度全港銷量最高嘅白金唱片，本地銷量約九萬張，EP內四首歌曲中嘅三首主打歌《我鍾意》、《遠在天邊》同埋《Today》都受到全城熱播並成為梁詠琪嘅代表作。呢隻EP嘅成功，令到梁詠琪喺香港嘅人氣急升。

## 曲目

## 獎項
* 1999年度勁歌金曲第二季季選——得獎歌曲《我鍾意》
* 1999年度勁歌金曲第三季季選——得獎歌曲《Today》
* 新城勁爆頒獎禮1999——新城勁爆歌曲《Today》
* 大聯盟卡拉OK——最高點播率歌曲獎《我鍾意》
* 大聯盟卡拉OK——最高點播率歌曲獎《遠在天邊》
* 大聯盟卡拉OK——最高點播率歌曲獎《迫不得已》
* 大聯盟卡拉OK——最高點播率歌曲獎《Today》

## 文化影響
《Today》成為咗梁詠琪其中一首最受人認識嘅作品，每逢到咗畢業季節，唔少香港嘅學生都會點唱呢首歌，副歌4句歌詞，正好表達對友人分離嘅不捨，「就承諾在某年 某一天某地點 再見」。

## 參考
Capitulo

《**Capitulo**》係香港歌手梁詠琪喺2021年10月28號推出嘅粵語EP（黑膠唱片版本喺30號推出），由環球唱片發行。呢隻碟承接《Preludio》嘅「説書人」音樂系列，繼續用音樂同埋故事，慢讀生活同情感。 

## 曲目
# Chapter I: 小莉的心震動了
# 迷惘
# 初戀
# Chapter II: AMI知道不可能了/ 偉流淚了
# 秋色
# 流金歲月
# Chapter III: 女房東想對他們說
# 當世界無玫瑰

## 參考
我鍾意 (梁詠琪專輯)

《**我鍾意**》係香港歌手梁詠琪嘅第二十二張音樂專輯，亦係一張新曲+精選，喺2004年7月28號推出。

## 曲目
未來的未來

**未來的未來**，可以指：
* 《未來的未來 (動畫)》 - 2018年發行嘅一部日本劇場動畫。
* 《Michael Jackson's This Is It》（臺灣譯名《麥可傑克森 未來的未來 演唱會電影》） - 一部以米高積臣為主角嘅紀錄片。
* 梁詠琪歌曲《未來的未來》，收錄喺佢嘅《女．色》專輯入面。
莫德納

**莫德納**（）係一間總部位於美國麻省劍橋市嘅跨國製藥、生物技術公司，專注於癌症免疫治療，包括基於信使核糖核酸嘅、藥物研發同埋疫苗技術。

2019冠狀病毒病莫德納疫苗嘅納米顆粒可將經人工合成嘅核苷酸修飾mRNA（稱為）放入人體細胞入面。然後，呢種mRNA指揮細胞產生免疫反應。呢個係一項新技術，之前由於將mRNA放入細胞時會產生副作用而被一度棄用。

## 參考


類:跨國公司
類:藥廠
給自己的情歌

**給自己的情歌**可以係指：

* 《給自己的情歌》：梁詠琪嘅華語音樂專輯，2006年12月15號推出
* 《給自己的情歌》：梁詠琪歌曲，粵語版本收錄喺佢《成長的短髮》，華語版本收錄喺上述華語專輯入面。
* 《給自己的情歌》：柳承龍、廉晶雅、朴世阮同邕聖祐主演嘅韓國愛情電影，喺2022年上映
北京之夏

《**北京之夏**》可以係指：

* 《北京之夏》：王家衛一度計劃但拍唔成嘅電影
* 《北京之夏》：梁詠琪歌曲，收錄喺佢嘅《成長的短髮》專輯
石川橋

**石川橋**係日本石川縣金澤市一行人天橋，為石屎拱橋，喺金澤城同兼六園之間，橫跨馬路百間掘通，駁通兩觀光名勝。石川橋對住石川門而名。

今下橋身，為平成年間重建，百間掘通整闊畀行人路，故此橋亦加長。而舊橋喺拆之前，曾經做過日本至舊嘅石屎橋。舊橋喺明治四十四年（1911年）起。喺填平城濠百間掘同時起嘅。填平後就做咗馬路，叫百間掘通。再之前有土橋如堤。考古發掘之中，土橋可以追古至尾山御坊時期，曾經為坡道，兩頭高，中間低。

橋橫跨兩邊石砌城濠，城濠色深，而橋石屎灰白，兩者色有對比。金澤城一邊，春時櫻林花開。橋上欄河，則為銅青色。

## 攷

類:日本嘅橋
類:行人天橋
類:金澤
拉里 (貓)

**拉里**（普通話譯做**賴瑞**）（英語文：Larry，2007年1月—）係一隻黑白色的虎斑貓。現任英國內閣辦公室首席捕鼠大臣，喺2011年2月15號開始做。而家住喺唐寧街10號。

## 生平經歷

拉里本來係一隻流浪貓，被巴特西貓狗之家收流。

拉里喺2011年被當時英國首相卡梅倫領養，入駐唐寧街10號，2月15號就任英國內閣辦公室首席捕鼠大臣。當時唐寧街嘅發言人話佢「擅於捉老鼠」。喺2012年，巴特西貓狗之家話因為拉里極為受大眾歡迎，領養貓嘅人上升咗15%。

冇耐之後，有傳聞話拉里係一隻走失咗嘅家貓，佢嘅前主人想揾番佢。但後來被證實只係新聞炒作。

喺2011年4月22號，拉里成功捉到第一隻老鼠。

喺2016年，首相卡梅倫喺最後一次首相嘅問題時話佢唔會帶走拉里，因為拉里唔係佢個人財產，而係公務員。拉里到而家施紀賢都喺唐寧街10號。

## 職責
根據英國政府網站，拉里職責係迎接來賓、檢查唐寧街10號嘅安全、測試古董家具用嚟睡眠嘅品質同埋捉老鼠（捉老鼠仍然策劃緊）。

## 同其他人嘅關係

卡梅倫話拉里同男人相處時比較緊張，話可能同佢過往經歷有關，但係好鍾意美國總統奧巴馬。

2019年6月，美國總統特朗普喺離開唐寧街官邸嘅時候，拉里走咗落特朗普嘅專車車底避雨，唔肯出嚟，延遲特朗普訪英嘅行程。

## 同其他動物嘅關係
拉里喺2012年7月同財政大臣嘅貓弗蕾亞爆發激烈衝突，最後駐守唐寧街嘅警察調停，在場嘅人普遍認為衝突中弗蕾亞打贏拉里。

2014年，財政大臣歐思邦養咗隻新嘅狗，傳聞話狗同埋弗蕾亞同拉里和睦共處。

2016年4月，一隻黑白雙色嘅貓帕默斯頓成為外交部嘅捕鼠大臣，拉里同佢成日發生衝突。2016年7月帕默斯頓偷入唐寧街10號，最後被保安壓送出去。2016年8月，拉里同埋帕默斯爆發「最大嘅衝突」，拉里嘅頸圈甩咗，帕默斯頓嘅耳仔亦有受傷。專家奎蘭認為呢兩隻貓之所以打交係因為爭地盤。

2020年12月，拉里喺唐寧街10號門外襲擊一隻鳩鴿，鳩鴿最後成功飛走。

## 活動空間
2011年，拉里因為甩毛，搞到卡梅倫嘅衫好多貓毛，所以被禁止進入首相官邸。

## 批評
拉里多次被人話懶，2012年嘅時候，卡梅倫見辦工室入邊有隻老鼠，但係拉里瞓着咗，叫醒佢之後繼續原地攤喺度唔捉老鼠。

## 參考
牙箍

**牙箍**係箍牙會用嘅架生。通常會放喺牙齒嘅前面，都有機會放喺牙齒嘅背面（即係）。個牙箍鋼環係用不鏽鋼同瓷器整好咗，之後用膠水將拱形鐵線黐喺每隻牙中間。而箍牙嗰個就以拱形穿喺牙上面去畀條弓線喺三維空間受限制咁郁。

除咗弓線外，透過橡筋同彈弓都可以施力去將牙齒互相推開或者合埋等佢唔好有窿窿罅罅。

## 參考
磚們港樓

《**磚們港樓**》（）係香港MakerVille製作製作嘅家居資訊節目，由蔡宛珊、李昭南同米露迪主持，2022年4月23號到8月6號逢禮拜六20:00-20:30喺香港電視娛樂ViuTV播出。節目會講一啲香港住宅單位嘅家居設計。

## 每集一覽

## 註

## 出面網頁
*ViuTV：磚們港樓

## 電視節目變遷
埃索

**埃索**（），係國際石油公司，埃克森美孚下屬嘅一個油站牌子。

## 睇埋
*埃克森美孚
煙花三月

**煙花三月**可以係指：

* 《煙花三月》：根據清朝詞人納蘭容若一生進行改編嘅古裝歷史劇，2005年推出
* 《煙花三月》：梁詠琪歌曲，收錄喺佢嘅《成長的短髮》專輯
* 《煙花三月》：紀實文學，香港作家李碧華以深入追訪探討慰安婦話題。
勁騎26

《**勁騎26**》（**Free Rider**）係香港電視娛樂製作嘅資訊節目，由王智德主持，2022年4月25號到5月13號逢禮拜一到五 22:30－23:00播。節目用電單車做主題，而節目名「26」（二轆；）嘅意思就係「兩個轆」，電單車嘅花名。

## 每集一覽

## 出面網頁
*ViuTV：勁騎26

## 電視節目變遷
陳穎朗

**陳穎朗**（，）係香港男童星、小主持人、小演員、Think Big天地同Hands Up成員之一，喺無綫電視劇集同細路電視節目演出，識拉小提琴、捉中國象棋、玩奧數同踢足球。

## 演出
### 綜藝節目（無綫電視）

### 主持（無綫電視）

### [[電視劇]]（無綫電視）

### [[微電影]]

### [[廣告]]／宣傳
*開心無敵獎門人節目宣傳
*HSBC匯豐銀行理財至「英•明」系列
*

## 出面網頁
*
*陳穎朗Waylon官方後緩Fansclub嘅Instagram頁
塔瑪拉女王

**塔瑪拉女王**（亦有人譯做**塔瑪爾女王**或**塔瑪麗女王**）（，*Tamar Mepe*，*Mepe*係格魯吉亞文嘅國王嘅意，）係格魯吉亞王國頭一位女皇帝，在位時期係西元1184年至1213年。佢延續咗格魯吉亞王國嘅黃金時期。塔瑪拉女王由格魯吉亞正教會封聖，瞻禮日係喺儒略曆5月1號。

## 生平

### 早年
塔瑪拉大約1160年出世，喬治三世同埋亞蘭王國公主布爾杜汗所生，係巴格拉季昂王朝嘅成員。

1177年，格魯吉亞嘅貴族推舉喬治三世嘅侄仔德姆納為皇，嘗試推翻喬治三世，叛軍被打敗後，喺1178年開此塔瑪拉同佢老竇一齊執政。

1184年，喬治三世死後，塔瑪拉成為格魯吉亞唯一皇帝。

### 第一次婚姻
塔瑪拉一開始成為女皇嘅時候，因性別同埋經驗少而畀格魯吉亞嘅貴族睇低，嘗試從中取利，喺好多事上向貴族讓步。當時貴族推舉弗拉基米爾-蘇茲達爾大公國王子尤里·博戈柳布斯基成為佢老公，尤里喺戰將上好打得，但係佢同塔瑪拉嘅關係唔好。

1187年，塔瑪拉成功以尤里酗酒為原因同佢離婚，流放咗佢去君士坦丁堡。同年，格魯吉亞大主教邁克爾死咗，加上宮廷中塔瑪拉嘅支持者越嚟越多，令塔瑪拉喺格魯吉亞王國嘅權力更大。

### 第二次婚姻
1191年，塔瑪拉揀同佢嘅遠親亞蘭王國王子大衛·索斯蘭結婚。大衛亦都係擅於軍事，對日後塔瑪拉幾次打敗尤里嘅支持者同埋出征好有幫助。

佢哋生咗兩個仔女，喬治四世同埋魯速丹。

### 外交同埋出征

#### 特拉比松帝國嘅成立
1204年4月12號，君士坦丁堡畀第四次十字軍東征侵佔，拜占庭帝國被瓜分。塔瑪拉派兵幫拜占庭皇帝安德洛尼卡一世後人親戚阿歷克塞一世同埋大衛搶返細亞細亞一部分領土，成立特拉比松帝國。

#### 阿尤布帝國
1187年撒拉丁成功喺十字軍手中攞返耶路撒冷城，塔瑪拉同佢嘅宮廷擔心喺耶路撒冷附近以及聖地嘅格魯吉亞僧院嘅安全。塔瑪拉派人要求阿尤布方交返僧院比格魯吉亞，薩拉丁嘅回應冇被記載，但雙方成功達成協議。根舉阿卡主教，喺聖地一帶，嚟朝聖嘅基督徒都要向人交錢，唯獨係格魯吉亞人唔使，可見格魯吉亞喺聖地有一定嘅影響力。

1208年格魯吉亞派兵攻打阿赫拉特城，阿尤布蘇丹阿迪爾一世親自領兵。伊万將軍被阿尤布捉咗，最後雙方簽定三十年和約，格魯吉亞交出100,000第納爾，割27座城堡，放5000名戰俘同埋伊万將軍嘅女同佢對方定婚，阿尤布方就釋放伊万將軍，雙方以阿拉斯河為界。

## 格魯吉亞嘅黃金時期
格魯吉亞王國喺塔瑪拉統治之下延續咗由佢太爺大衛四世時候開始嘅黃金時期，喺各方面都達到有史以嚟最鼎盛。

### 政治

喺塔瑪拉統治之下，格魯吉亞喺大高加索山脈越嚟越強大，喺塔瑪拉臨終前，格魯吉亞嘅版圖北至切爾克西亞，南至凡城，西至錫諾普，東至巴庫，成個高加索地區都係格魯吉亞嘅屬土。佢稱號係「神意所歸，阿布哈茲人、卡特維爾人、阿蘭尼亞人、卡赫季人、亞美尼亞人嘅眾王之王同埋眾后之后，希爾凡沙阿同埋沙汗沙，全東西方嘅君主，世界同埋信仰嘅榮耀，彌賽亞嘅捍衛者」。

### 文化
喺塔瑪拉統治之下，格魯吉亞嘅文化亦都達至最鼎盛。格魯吉亞嘅文化被拜占庭同埋伊朗影響，塑造出獨特嘅文化。當時格魯吉亞嘅教堂林立，規模比起以往嘅大，風格近似拜占庭風格，塔瑪拉因此而得「彌賽亞嘅捍衛者」稱號。當時文獻同埋文學作品都比以往多，最出名嘅有紹塔·魯斯塔韋利嘅史詩。

## 出面網頁
簡愛 (搞清楚)

**簡愛**可以係指：

* 《簡愛》，英國作家莎樂布朗特喺1847年嘅小說。
* 《簡愛》：楊千嬅歌曲，收錄喺佢嘅《Single》專輯入面。
* 《簡愛》：黎明歌曲，收錄喺佢嘅專輯《The Red Shoes》入面，亦係黎明、張柏芝主演電影《情迷大話王》嘅主題曲。
情迷大話王

係2001年出品嘅一部香港愛情喜劇電影，由王晶執導、監製同編劇，黎明、張柏芝、吳孟達、苑瓊丹等主演，喺香港、澳門同尼泊爾拍攝。

## 主要角色

* 黎明－OK 賴
* 張柏芝－Wonderful
* 吳孟達－吹水文
* 苑瓊丹－吹水妻
* 張達明－純潔
* 李煒尚－威威
* 吳文忻－神婆
* 張文慈－Selina
* 陳豪－Edword Lee
* 陳安瑩－OK 老闆娘
* 楊恭如－Mona
* 潘恆生－寧波車
* 劉寶賢－貴利強
* 謝偉賢－大頭
* 梁志安－丫烏婆新郎
* 高寶雲－牛太太
* 曾慕雪－7-11 收銀妹
* 劉蜀永－收銀妹男朋友
* 董偉強－大陸買衫客人
* 媚姨－大陸買衫富婆
* 譚振強－司警甲
* 羅偉文－司警乙
* 陳貴華－收數佬甲
* 黃星恆－收數佬乙


## 參考資料
河伯

**河伯**，水神，尤其為河水之水神。河水即後世黃河。河伯亦為部族國君，名**馮夷**，喺夏槐之時。史書竹書紀年，帝芬一章有寫，「十六年、洛伯用與河伯馮夷鬭。」帝芬即槐，洛伯即洛君主，河伯即河君主，而洛伯名用，河伯名馮夷。可見喺河水、洛水一帶，今下河南。

馮夷並非傳落來唯一嘅名，山海經中有**冰夷**。穆天子傳記**無夷**。唐李善所注淮南子寫**馮遲**，今本就記馮夷。唐酉陽雜俎指，金匱一書名曰**馮循**或**馮脩**，而河圖一書寫做**呂夷**。上古音馮、冰、無都相近。

河伯記載幾散下，神話越積越多。屈原寫楚辭九歌，都有一篇叫河伯。

## 記載
酉陽雜俎為大唐時河伯記錄總匯，卷十四，諾皋記上話佢人面，搭兩條龍，又或魚身。。

淮南子原道有節咁寫，講馮夷同大丙，都係御車能手。

高誘注寫「夷或作遲、丙或作白。皆古之得道能御陰陽者也。」
## 攷
The Red Shoes

**The Red Shoes**可以係指：
*The Red Shoes (電影)：1948年電影
*The Red Shoes (黎明專輯)：黎明喺2001年6月推出嘅專輯
*
撕票風雲

《**撕票風雲**》（）係一部2010年嘅香港電影，由姜國民執導，任達華、苗僑偉、陳法拉主演。

## 演員表
*任達華 飾 張博文
*苗僑偉 飾 何湛森
*釋延能 飾 排骨（粵語配音：陳旭明）
*王青 飾 大口
*陳法拉 飾 古國強
*劉洋 飾 小月（粵語配音：程文意）
*瞿穎 飾 珊
*黃德斌 飾 冰王
*和田裕美 飾 茵
*王浩信 飾 泉
*安志杰 飾 高達
*彭敬慈 飾 標
*張雷 飾 肥牛
*王子涵 飾 大孖（茵同學）
*吳志雄 飾 社團大佬
*陳寶轅 飾 陳虎威（老虎）
*黃栢文 飾 唐清（喪清）
*李思蓓 飾 唐清妻子（清嫂）
*張權 飾 龍叔
*梁敏儀 飾 雯雯
*張嘉倫 飾 大偉
*黃立意 飾 小寶
*陳柏妮 飾 小菲
*陳中泰 飾 輝
*江洋 飾 Eagle

## 拍攝場地
* 前皇后山軍營、蘭桂坊、必列者士街、水池巷

## 出面網頁
*
*
*
*
*
*
*
*
The Red Shoes (黎明專輯)

《**The Red Shoes**》係香港歌手黎明嘅錄音室專輯，全碟由雷頌德監製，收錄10首國語歌曲、2首粵語歌曲同埋歌曲〈中毒的愛情〉、〈簡愛〉嘅音樂短片，2001年6月8號由新力唱片喺香港、台灣、新加坡、馬來西亞同中國大陸以CD、VCD形式首次發行。

## 曲目

## 參考
Let me Google that for you

**Let me Google that for you**（LMGTFY），中文字面意思係「等我幫你喺Google搵一搵」。不過，喺網絡文化語境入面，呢句話其實係用嚟諷刺人未有自己先喺Google搵一下就求助於他人，而有關問題其實好容易喺Google搵到答案，諷刺意味同以前喺BBS年代叫人先爬文有啲類似。有人甚至將LMGTFY註冊為網站。

## 參考
伊娃·布朗

**伊娃·布朗**（；）係德國攝影師。佢亦係納粹德國元首希特拉長期伴侶，1945年4月29號同希特拉結婚，第二日以食山埃方式同希特拉自殺。
防風板

**防風板**，板一種，用嚟防風，即唔畀狂風勁雨吹入屋。通常喺通風窗口或者騎樓，預有大風之前臨時搭上。至簡單為木板，亦有塑膠波紋板。膠用聚氯乙烯製，屬硬膠一類，唔透明但透光，有白有綠。

香港舊時所建公共房屋，都有騎樓，外邊唔設窗門。所以天氣惡劣時，打風時，居民只能用防風板。板用打橫鐵枝彈實，以防甩來出，然而風大仍會搖撞作響。及後容許改建鋁窗，現今已好少見。除咗公共房屋，有啲村屋、天臺屋、木屋都有時用到。

## 文
英文寫為**wind guard**、**wind shutter**，又或者係**mobile wind shutter**。

## 攷
冰鎮企鵝仔

《**冰鎮企鵝仔**》（）係一套韓國出品嘅細路仔電視動畫。

## 故仔
喺一個好遠嘅地方，有個遠離人類、畀冰雪衾住嘅、靜英英嘅海島。海島嘅森林入面有個村莊仔，裏面住咗一班鬼死咁得意嘅小動物。佢哋分別係古靈精怪又百厭嘅企鵝仔波露露（Pororo）、溫和嘅北極熊波比(poby)、八卦嘅狐狸仔艾迪(Eddy)、生人唔生膽嘅海狸露比(Loopy)、好好人嘅企鵝妹妹Petty、逍遙自在嘅蜂鳥哈利(Harry)、百厭星恐龍仔卡龍(Crong)、識用魔法嘅棠棠等等。呢班生活喺一齊嘅動物有住唔同嘅性格，鍾意嘅嘢都唔一樣，所以成日都會有好多誤會、拗撬或者得意嘢。但係，佢哋始終都係老友記，識得互相幫手，有乜困難嗰陣都可以諗到解決嘅計仔。

## 攷

## 拎
鐵甲奇俠 (電影)

《**鐵甲奇俠**》（、英文：*Iron Man*）係套美國嘅超級英雄電影，片長126 分鐘，喺2008年5月2號上畫。

## 卡士
*羅拔唐尼
*Terrence Howard
*謝夫布烈治
*桂莉芙柏德露
*克拉克·奎格
*莊法來奧
*森姆積遜
*史丹·李

## 攷

## 拎
鐵甲奇俠2

《**鐵甲奇俠2**》（）係套美國嘅超級英雄電影，片長125 分鐘，喺2010年5月7號上畫。

## 卡士
*羅拔唐尼
*桂莉芙柏德露
*當卓度
*施嘉莉祖安遜
*森洛維
*森姆積遜
*克拉克·奎格
*加利山寧
*莊法來奧
*史丹·李
*伊隆馬斯克

## 攷

## 拎
捉智雙雄

《**捉智雙雄**》（）係套美國嘅電影，喺2002年12月16號上畫。呢套戲片長135 分鐘，票房有352,100,000 美金。

## 卡士
*里安納度狄卡比奧
*湯漢斯
*基斯杜化華堅
*馬田辛
*愛美雅當絲
*珍妮花嘉納
*伊莉莎伯賓絲
*韓納碧文
*辛康納利

## 攷

## 拎
情謎梵高

《**情謎梵高**》（）係套波蘭嘅傳記電影，喺2017年6月12號上畫。呢套戲片長94 分鐘，票房有30,500,000 美金。

## 攷

## 拎
雷霆戰駒

《**雷霆戰駒**》（）係套美國嘅戰爭電影，喺2011年上畫。呢套戲片長146 分鐘，票房有177,600,000 美金。

## 卡士
*班尼狄甘巴貝治
*湯希度士頓
*Jeremy Irvine
*Emily Watson
*David Thewlis
*Peter Mullan
*Niels Arestrup

## 攷

## 拎
風擋

**風擋**，擋板一種，炊具來，亦叫**擋風板**、**擋風屏**，圍住火，擋住啲風，唔畀火吹散吹熄。戶外露營，生火在外，風勢時大時細，有風就要用風擋來擋住，唔係就煮唔到嘢。室內通常少風，然而開窗或會扯風，咁會放風擋喺爐頭邊，等啲火燒得穏定啲。

風擋形制，各有唔同，有啲可以摺疊，似屏風，有啲固定似三面板，有啲圍成圈。今下大多數五金做，以鋁合金多，甚至有鈦合金，貪佢夠輕身，而且可以反光，將輻射熱反射返去爐上。然而平平地用錫紙都可做風擋。

## 攷
靈時3點3

《**靈時3點3**》（）係套美國嘅鬼片，喺2005年4月7號上畫。呢套戲嘅主角有賴恩雷諾士同埋嘉兒莫蕊茲。片長89 分鐘。

## 卡士
*賴恩雷諾士
*嘉兒莫蕊茲

## 攷

## 拎
鐵甲奇俠3

《**鐵甲奇俠3**》（）係套美國嘅超級英雄電影，喺2013年5月3號上畫。呢套戲片長130 分鐘，票房有1,214,811,252 美金。

## 卡士
*羅拔唐尼
*桂莉芙柏德露
*當卓度
*Guy Pearce
*莊法來奧
*賓京士利
*麥克雷法路
*史丹·李
*范冰冰
*祖安莉華絲
*馬田·舒卡勒提爾

## 攷

## 拎
聚氯乙烯

**聚氯乙烯**，塑膠一種，合成樹脂一類，亦歸入有機合化物。世界塑膠生產量，排第三多，喺聚乙烯、聚丙烯之後。顧名思義，佢由氯乙烯聚合而成。氯乙烯同乙烯似，分別在於其中氫原子畀氯原子代替。聚合反應為加成聚合反應，氯乙烯中雙鍵打開化成單鍵，兩邊同其他氯乙烯分子化合。

聚氯乙烯有軟有硬，本身聚合會出硬。若果過程加咗塑化劑，就會出軟。塑化劑多數用鄰苯二甲酸酯。硬者做門、窗、喉管、樽都得。軟者做軟管、電綫絕緣、仿真皮、 地板、招牌、黑膠唱碟、吹得脹嘅物品，故此可代替橡膠。綿、紗等加入聚氯乙烯，可以造帆布。

純粹聚氯乙烯，為晶體固體，色白而質脆。紫外光照得多會化黃，皆因照甩氯原子，故此要加安定劑。加熱會變軟，亦即熱塑。

佢抗蝕，唔怕酸，唔怕鹼，亦唔易燒着。

聚氯乙烯產品，現今大多禁止用於食品之上，以及嬰兒、幼兒物品。飲用水管亦唔可以用聚氯乙烯膠喉。生產所落添加劑，會滲出慢慢毒害人。另外燒膠亦會放出二噁英等有毒物質。國際癌症研究署，原料聚氯乙烯為致癌物質，即第一級。而聚氯乙烯，則為不確定之致癌物質，屬第三級。

## 攷
Patagonia

**巴塔哥尼亞公司**（），係美國嘅戶外用品公司，由Yvon Chouinard喺1973年5月9號創辦。

## 出面網頁

*  
*  
* 
* 
*  
*
Funny Face (梁詠琪專輯)

《**Funny Face**》係梁詠琪嘅廣東音樂專輯，喺2002年12月20號推出。

第一主打《高妹正傳》原曲係李克勤《高妹》，由黃偉文改編詞。另外呢次梁詠琪亦為專輯擔任形象指導。

## 曲目

## 獎項
* 2002年度叱咤樂壇流行榜頒獎典禮——專業推介．叱咤十大（第十位）《高妹正傳》
* 2002年度十大勁歌金曲頒獎典禮——十大勁歌金曲獎《高妹正傳》

## 參考
Funny Face

**Funny Face**可以係指：

* 《甜姐兒》（Funny Face），1957年美國電影
* 《Funny Face》，2020年美國電影
* 《Funny Face》，梁詠琪2002年推出專輯
香港之最

大帽山：全港最高嘅山

大嶼山：全港最大嘅島嶼

深圳河：全港最長嘅河流

元朗平原：全港最大面積嘅沖積平原

馬屎洲特別地區入面嘅岩石：全港現存最古老嘅岩石

萬宜水庫：全港儲水量最大嘅水庫

沙田區：全港最多人口嘅行政區劃

離島區：全港最大面積嘅行政區劃

城門郊野公園：全港首個郊野公園

南大嶼郊野公園：全港面積最大嘅郊野公園

香港地質公園：全港首個世界地質公園

青山公路：全港最長嘅行車道路同街道

屯門-赤鱲角隧道：全港最長嘅行車隧道

青馬大橋：全球最長嘅行車鐵路雙用懸索吊橋

香港國際機場：全球最繁忙機場之一、全港最大單一地段（赤鱲角地段第1號，共1255公頃）

葵青貨櫃碼頭：全球第六繁忙貨櫃港

羅湖出入境管制站：旅客全球第二亦都係全球最繁忙貨柜車過境口岸

船灣淡水湖：全球首個喺海入面興建嘅水庫、全港面積最大嘅水庫（1000公頃）

香港中文大學：全港面積最大嘅院校（137公頃）、全港最大中央石油氣用戶之一（13個供氣站）

愉景灣：全港地盤面積最大嘅住宅項目（600公頃）、全港最大中央石油氣用戶之一

天盛苑：全港單位同埋樓宇數目最多居屋屋苑（17幢、6580伙；將來會被位於九龍嘅宋王臺居屋項目以8720伙規模，打破最多單位數目紀錄）

逸東邨：全港樓宇數目最多嘅公屋屋邨（25幢；而按原來規劃，將以12000伙規模超越天盛苑，成為全港最大型居屋屋苑）

葵涌邨：全港單位數目最多嘅公屋屋邨（13742伙）

之最
帶職參選

**帶職參選**係臺灣一個政治術語，意思係指一啲政治人物，喺未有辭職之下參選其他職位，一般參選嘅職位，都會被視為高本來位置一級，例如係立委帶職參選縣市長，或者市長帶職參選正副總統。呢個做法喺台灣已經引起爭議。

有啲帶職參選嘅人去到咁上下，會辭去職務，展現破釜沉舟決心，不過亦有啲立委帶職參選，並順利當選地方首長，或者選輸咗繼續立委職務嘅案例。

對於市長帶職參選正副總統，有啲人會形容佢哋係「落跑市長」。

## 部分帶職參選引起爭議嘅案例
* 2020年台灣總統選舉入面，代表國民黨參選嘅韓國瑜，本來係高雄市長，但就帶職參選無辭職，當時就引起朝野攻訐。
* 韓國瑜罷免案被通過後嘅高雄市長補選入面，國民黨李眉蓁同埋民眾黨徵召又擁有親民黨籍嘅吳益政，都被質疑帶職參選。

## 政黨同政評人士嘅觀點
### 國民黨
* 韓國瑜罷免案被通過後，時代力量黃國昌曾經公開表示支持禁止帶職參選，但國民黨張亞中就話黃國昌頭腦唔清楚，唔熟憲法。

### 民進黨
* 桃園市議員王浩宇喺2020年6月嘅時候評論高雄市長補選兩名他黨候選人帶職參選嘅時候，表示認為咁做無必要，又話世界各地都有先例，例如奧巴馬同朴槿惠參選總統嗰陣都係有國會議員身份。

### 時代力量
* 時代力量黨內規範政治人物唔可以帶職參選，徐永明表示希望呢個可以變成台灣選舉制度嘅一環。
* 前立委黃國昌、立委陳椒華都曾經公開反對帶職參選。

### 台灣民眾黨
* 台灣民眾黨喺2019年10月曾經喺Facebook發佈宣傳，質疑帶職參選唔係好嘅政治文化。但去到2022年，民眾黨內部又改變做法容許黨員咁做，有啲人就形容黨主席柯文哲反對「帶職參選」嘅迴力鏢，寫返自己轉頭。不時喺網上面討論民眾黨嘅網絡紅人四叉貓亦同時翻舊帳。

### 其他人
* 時事評論員溫朗東認為，做咗幾屆先去帶職參選，同做咗幾個月就去選總統，後者嚴重程度高好多。不過，對於立法禁止帶職參選，佢就認為法理上好難講得通，比較合理做法係要求呢啲帶職參選人士繳回一部份原職位嘅選舉補助款同薪資。

## 參考
億萬富翁

**億萬富翁**係指身家上億嘅人。雖然講係億萬，但係其實唔係講緊一億嘅一萬倍（即係一兆），而係講緊一億，呢個係約定俗成嘅叫法嚟。

## 參考資料
赤地 (搞清楚)

**赤地**可以指：

*赤地，地無一物，多數遇旱災、蝗災。
*赤色做底色、背色。如五雜俎天部一「流星、色青、赤地。」
*赤地之戀，張愛玲所寫小說
*赤地站，火車站喺日本福岡
赤地

**赤地**，地況一類，講地空無一物。呢處赤唔解做朱、紅。前漢書五行志，「赤地千里」，就有顏師古注為「空盡無物曰赤。」史書常見赤地千里、赤地三年等，就指地方旱災蝗災，草木枯盡、食盡嘅景況。人災如戰禍，兵火焚盡，田舍荒廢，亦為赤地。

## 天人感應
古人尚天人感應，赤地為上天懲戒國君。春秋記載，晉平公問盲人樂師師曠，乜嘢至悲之音。師曠話至悲之樂，只有有德之君可以聽，平公德薄唔聽得。公唔聽勸，要師曠奏，至終招來災禍，當中有晉國赤地三年。此事後世書多提及。

淮南子天文又有講，「人主之情、上通於天、故誅暴則多飄風、枉法令則多蟲螟、殺不辜則國赤地、令不收則多淫雨。」君主惡行會通天，若殺無罪之人則國赤地。

由此赤地為國君德唔夠所致。

## 攷
我想我唱

《**我想我唱**》係香港歌手梁詠琪嘅第十二張粵語專輯，2003年9月26號推出。

## 曲目

## 專輯派台歌曲成績

## 獎項
* 2003勁歌金曲第二季季選 - 金曲獎《無所不在》
* 2003勁歌金曲第四季季選 - 金曲獎《兩個人的幸運》
* 2004勁歌金曲第一季季選 - 金曲獎《四月生日》
* 十大勁歌金曲頒獎典禮 - 十大勁歌金曲《兩個人的幸運》
* 兒歌金曲頒獎典禮 - 十大兒歌金曲《愛美麗天使》(《小天使糖糖》主題曲)
* 兒歌金曲頒獎典禮 - 兒歌金曲金獎《愛美麗天使》(《小天使糖糖》主題曲)
* 十大中文金曲頒獎典禮 - 全國最受歡迎中文歌曲獎(銀獎):《兩個人的幸運》
* 叱吒樂壇流行榜頒獎典禮 - 叱吒樂壇我最喜愛的歌曲大獎5強:《兩個人的幸運》
* 新城勁爆頒獎典禮 - 新城勁爆歌曲《兩個人的幸運》
* 第四十屆台灣金馬獎-最佳原創電影歌曲：《迴旋木馬的終端》(電影《向左走．向右走》)
* 最佳原創電影歌曲提名：《兩個人的幸運》 (電影《向左走．向右走》)

## 文化影響
主打歌《兩個人的幸運》係梁詠琪主演電影《向左走．向右走》嘅主題曲，亦係梁詠琪其中一首最為人熟悉嘅作品。呢首歌除咗成為當時四台冠軍歌外，而且喺雷霆歌曲播放指數攞到3個禮拜冠軍。

## 參考
鏈複形

喺數學入邊，**鏈複形**係一種代數結構，由一列嘅阿貝爾羣（或者模）構成，而且連續兩個羣之間都有一個同態，一個同態嘅映像喺下一個同態嘅核入邊。畀一條鏈複形，可以計佢嘅同調，同調係用嚟度佢啲映像同下一個核之間差幾多。如果同調係零，即係每一個映像都啱啱好等於下一個同態嘅核，呢種鏈複形就叫正合序列。

**上鏈複形**同鏈複形好似，差別係佢嘅同態方向係掉轉嘅，對應嘅同調會叫做上同調。

喺代數拓樸入邊，對一個拓樸空間X可以定義奇異鏈複形，係由啲「由單純形打去X嘅連續函數」組成，個鏈複形入邊嘅同態就係睇呢啲函數限制落去啲單純形嘅邊界嗰陣係點。對應嘅同調叫做奇異同調，可以作為一個拓樸空間嘅不變量。

同調代數呢門學科會研究鏈複形，不過鏈複形可以用落好多唔同嘅學科到，抽像代數、伽華理論、微分幾何、代數幾何都用得到佢。

## 定義
一個**鏈複形**(A_\bullet, d_\bullet)就係一列嘅阿貝爾羣（或者模）..., *A*0, *A*1, *A*2, *A*3, *A*4, ...，連續兩個之間有一個同態連接著，呢個同態通常叫**邊界算子**或者**微分**：，而且佢哋連續兩個複合埋一齊係零映射，寫出嚟就係，或者唔要個標記嘅話，就寫做。成條鏈複形亦都可以咁樣寫出嚟：
::
\cdots
\xleftarrow{d_0} A_0
\xleftarrow{d_1} A_1
\xleftarrow{d_2} A_2
\xleftarrow{d_3} A_3
\xleftarrow{d_4} A_4
\xleftarrow{d_5}
\cdots


**上鏈複形**(A^\bullet, d^\bullet)係鏈複形嘅對偶概念，係一列嘅阿貝爾羣（或者模）..., *A*0, *A*1, *A*2, *A*3, *A*4, ...，連續兩個之間有一個同態連接著，符合。呢個同態通常叫**上邊界算子**或者**上微分**，同樣可以好似鏈複形咁寫出嚟：
::
\cdots
\xrightarrow{d^{-1}}
A^0 \xrightarrow{d^0}
A^1 \xrightarrow{d^1}
A^2 \xrightarrow{d^2}
A^3 \xrightarrow{d^3}
A^4 \xrightarrow{d^4}
\cdots


An或者An入邊個標號n一般叫做**度**或者**維度**。鏈複形同上鏈複形嘅分別在於，鏈複形入邊微分係會降低個維度，而上鏈複形入邊係會增加維度。所有可以喺鏈複形上邊定義嘅嘢都可以定義落去上鏈複形度，唯一係要調整返呢個增加/降低維度，同埋會加一個「上」（co-）字。喺呢篇文入邊，定義會落喺鏈複形度。

**有界鏈複形**係指嗰啲得中間有限個A_n唔係零，其他左邊同右邊嘅都全部係零嗰啲鏈複形。例子有有限單純複形嘅奇異同調對應嘅鏈複形。一條鏈複形如果超過咗某個維度*N*就全部係零嘅話，就叫做**有上界**，低過某個維度就係零嘅話就叫**有下界**。明顯一個鏈複形係有界若且唯若佢同時有上界同下界。

### 正合序列

### 鏈映射

### 鏈同倫

## 參考資料

## 書目
* 
*
髮飾

**髮飾**，人飾一種，打扮頭髮之用，頭飾分支。髮飾五花八門，有簪、髮夾、橡筋箍、篦、絲帶等。
S位泊車

**S位泊車**，係泊車位一種，所有車都打直平排，因為架車要S字型咁泊入去，所以通稱S位泊車，通常喺街邊，學牌一、二牌考試會考。P牌路面經驗唔多，初頭對於泊S位會驚。

## 睇埋
*泊車咪錶
高雄市長韓國瑜罷免案

**高雄市第三屆市長韓國瑜罷免案**，簡稱**高雄市長韓國瑜罷免案**、**韓國瑜罷免案**、**罷韓案**，係高雄縣市合併後第三屆市長韓國瑜（中國國民黨籍）被該市選民、台灣基進黨員陳冠榮依《公職人員選舉罷免法》程序提起嘅罷免案。投票喺2020年6月6號進行，總選舉人數為969,259人。最終結果係同意票939,090票，不同意票25,051票，無效票5,118票，投票率為42.14%。由於有效同意票數多過不同意票數且達高雄市選舉人總數嘅四分一以上（574,996票），韓國瑜被選民依法罷免，並且喺6月12號被解職，四年內不得再次參選高雄市市長。隨後行政院指派楊明州代理市長，並且喺同年8月15號舉行補選，民主進步黨籍嘅陳其邁當選新任市長，完成韓國瑜餘下任期。

呢次係台灣史上首例成案同通過嘅直轄市或縣市長罷免案，亦係就選舉人數而言最大規模嘅罷免投票。韓國瑜亦因為此案成為中華民國史上首位被提兩次罷免嘅政治人，首次為1994年立法委員罷免案，因為投票率唔過半而未通過。呢次罷免案創下台灣首宗同意罷免票數（939,090票）超越當選票數（892,545票）嘅先例。

罷免案亦得到台灣以外唔少媒體嘅關注。

## 參考
釘釘

**釘釘**（）係阿里巴巴集團推出嘅企業版即時通訊應用軟件，提供多種語言、支持多種操作系統。用戶使用釘釘大部分功能都係免費。

## 參考
撫仙湖

**撫仙湖**，中國一湖，喺雲南玉溪市，為雲南容量至大湖，橫跨江川、華寧、澂江三縣。湖又稱**澂江**，大唐時蠻書稱**大池**，後稱**青魚戲月湖**，大理國稱**羅伽湖**，到大明時先叫撫仙湖。古時水位高過今下，歷世疏通水道，水位隨之降。

水下有古蹟，疑為古城。或為漢時俞元之城，因地震而沉入水中。
陳方安生獲十成按揭謠言

**陳方安生獲十成按揭謠言**，係指香港前政務司司長陳方安生被指控以權謀私獲得超出上限按揭貸款嘅謠言，曾經被一啲親中陣營用來攻擊泛民主派。

## 事件起源
1993年，陳方安生擔任布政司嗰陣購買價值780萬，位於玫瑰新邨物業，當時傳出佢獲得銀行十成按揭嘅謠言。當時嘅規定，500萬文或以上嘅物業，最多只可以做七成按揭，因此陳方安生被質疑以權謀私。事件喺1995年被報道，當時陳方安生澄清自己同老公係連同另一物業做抵押先至獲得相當於780萬嘅貸款，港英政府亦有釐清陳方安生並無違規。

## 陳太參與2007年立法會補選，謠言再被提及
2007年8月8號，民建聯港島區立法會議員馬力死咗，佢嘅議席空缺，需要進行補選。陳方安生喺勝出泛民主派初選後出戰呢次選舉。因為陳太出選，謠言再度被廣泛流傳，被一啲親中陣營政治人同媒體用來喺選舉論壇等場合質疑佢。

### 質疑陳太嘅聲音
其中民建聯陳雲生走去廉政公署投訴。另外，前廉政公署副執行處長徐家傑亦再次攞呢件事質疑陳方安生，並表明支持親中陣營葉劉淑儀。佢又以「納稅人」名義向陳太同律政司司長黃仁龍發公開信，要求陳太澄清同埋律政司查明真相。不過，有評論就認為，當年徐家傑當年因涉嫌同中國國安人員過從密而被陳太建議撤去其廉政公署副執行處長一職，所以依家走出嚟抹黑陳太。

### 當時對謠言嘅反駁同批評
怡居地產常務董事、中原地產創辦人王文彥當時亦有寫文章反駁呢種說法。另外，唔少泛民主派都有公開批評親中陣營借題發揮嘅做法，其中湯家驊話呢啲係陳年舊貨，李柱銘就形容徐家傑所作所為係文革式手段，呼籲市民唔好中計。

### 選舉後跟進
立法會財經事務委員會喺2008年1月29號通過動議建議佢向公眾進一步交代，但最終政府並無就事件起訴任何人。

## 參考
徐家傑

**徐家傑**（，），香港廉政公署執行處前副處長，親中派政治人。佢嘅妹妹係香港廚師兼煮食節目主持徐蒝（Margaret Xu）。

## 部分公職

* 「中國和平統一促進會」香港地區董事局副主席
* 坤青武泰拳術社總監

## 事件

### 被廉政公署解僱事件
喺1993年11月，佢突然被廉署終止聘用，事件引起極大震撼，當時立法局就事件展開聆訊，爆出佢同有背景人士過從甚密。聆訊嘅最後結論係有關解僱決定合理。徐家傑被炒後，經常高調批評廉署嘅查案手法。另外，廉署喺1998年曾解僱四名調查員，理由係佢哋喺1997年12月曾經同徐家傑食晚飯，懷疑佢哋席間向在場嘅內地國安人員洩露廉署機密。

### 借十成按揭謠言攻擊陳方安生

喺第3屆香港立法會香港島地方選區補選，陳方安生代表民主派出選，但選情就受到十成按揭謠言困擾，而徐家傑係其中一個翻炒謠言嘅主要人物。有評論就認為，當年徐家傑當年因涉嫌同中國國安人員過從密而被陳太建議撤去其廉政公署副執行處長一職，所以依家走出嚟抹黑陳太。

## 演藝作品

### 電視劇（[[無綫電視]]）

* 2015年：《四個女仔三個BAR》飾 霍貫東

### 電影

* 2012：《寒戰》飾 麥啟文
* 2013：《風暴》飾 談判專家

## 參與節目

### [[ViuTV]]

* 2016年：《G-1格鬥會》

### [[無綫電視]]

* 2014年：《別有動天》
* 2017年：《我的志願》

## 參考
新廣東歌運動

**新廣東歌運動**係黃偉文同伍樂城帶領嘅一項運動或者話實驗，嘗試全程使用粵文做歌詞畀廣東歌嘅。原本計畫係出同名專輯，不過孻屘剩係擺出五首歌曲。除開黃伍兩人，同時期亦都有其他作者有類似風格，似周博賢等。

## 睇埋

* 古文運動
* 柳永

## 考
陸詩晴

**陸詩晴**（，）係香港女演員，演香港MV而出名，2021年做過幾次MV女主角。

## 簡歷
陸詩晴喺香港出世同成長。2021年開始拍攝《YOLO的練習曲》，角色為**Cissy**。

## 演出作品
### 微電影
*YOLO的練習曲

### MV
*2021年：洪嘉豪 - 逆時車站
*2022年：曾比特 - 我以為
*2022年：應智越 - Cut!

## 參考

## 出面網頁
*
蕃茄薯仔湯

**蕃茄薯仔湯**（）顧名思義係主要用蕃茄同薯仔煲嘅一種湯，通常會落豬肉同或多或少嘅鹽，有陣時會落紅蘿蔔（用嚟加強甜味）。正常嘅蕃茄薯仔湯煲好咗望落會係橙或者黃噉色，味道上帶微甜同微酸。蕃茄薯仔湯嘅做法相當簡單，可以喺一至兩個鐘頭之內煲好，而且飲唔嗮仲可以擺入雪櫃，雪完第日攞嚟煲返熱飲。

蕃茄薯仔湯係粵港澳嘅一種常見家常湯（個名用咗**薯仔**呢隻粵語特色詞）：有好多人都話覺得呢種湯做法簡單，材料易搵，而且蕃茄又俾人指話有延遲衰老嘅效果；喺香港、澳門以至廣東多地，啲人成日都會喺屋企煲蕃茄薯仔湯飲，尤其攞嚟喺夏天嘅夜晚飲，可以話係粵菜家常湯嘅代表之一。

蕃茄富含維生素A、C與有機酸，可調節胃腸功能，促進消化；所含番茄紅素與蘆丁有助於降低膽固醇、預防心血管疾病，鉀元素則輔助調節血壓。薯仔提升湯品蛋白質含量，形成營養均衡嘅膳食組合。

## 特徵
煲好咗嘅蕃茄薯仔湯正常應該會有以下嘅特徵：
*望落橙或者黃噉色；
*啲蕃茄會或多或少噉散開咗；
*見到啲（切好咗做一嚿嚿嘅）薯仔同紅蘿蔔喺湯度浮吓浮吓－煲得好嘅話啲薯仔應該仲係一嚿嚿嘅。

## 材料
想煲蕃茄薯仔湯，要準備以下呢啲材料：
*蕃茄
*薯仔
*有人興落紅蘿蔔，用嚟加強甜味
*排骨或者豬肉
*薑同埋蒜頭
*水
*可以落啲鹽
*可以落紹酒

## 整法
啲材料準備好嗮，就要跟以下噉嘅步驟：
*凍水落薑、紹酒同排骨（或者豬肉），汆水去除豬肉嘅血水；
*蕃茄切做一嚿嚿，薯仔同紅蘿蔔刨走啲皮切做一嚿嚿；
*燒熱隻鑊爆薑片同蒜頭；
*落蕃茄、薯仔、排骨同熱水，慢火煲大約 45 分鐘至 1 個鐘頭就搞掂。

## 睇埋
*老火湯（粵菜入面另一種常見家常湯）
*補身湯
*羅宋湯

## 引咗
就係媒體

**就係媒體有限公司**，簡稱**就係媒體**（；）係一間喺2018年成立，總部設喺香港嘅傳媒企業。主要從事季刊《就係香港》出版，由《香港01》前總編輯龍景昌、前執行總編輯黃寶玉同埋《明報周刊》前創意總監黃炳培成立。

## 背景
龍景昌之前係《香港01》嘅總編輯，由頭一手一腳開辦《香港01》，創刊做到2018年3月先走，連同黃寶玉同埋黃炳培全部都喺《明報周刊》做過，之後三個一齊過檔搞《就係媒體》。

由於龍景昌同香港01老細于品海好熟，仍然係南海控股、南海旗下《大地傳播》、《多維傳媒》，《香港01》、《香港零一媒體》嘅董事。而于品海係南海控股嘅主要股東同董事會主席。佢專登澄清話于品海、《香港01》同《就係媒體》無關係，係獨立營運。
### 龍景昌任內爭議

龍景昌任內嘅《香港01》涉及過唔少同政治立場同編採自主有關嘅紛爭。
#### 刪改六四事件解密檔案報道
《香港01》喺2017年12月曾經發表一篇關於六四事件嘅文章，引述英國駐華大使館嘅解密資料，但原文發出後被撤換，略過咗好多原文嘅細節，亦刪減咗好多對解放軍士兵入城時嘅具體情況描述。

被修改嘅內容包括：

* 描述中國解放軍27軍喺天安門清場嘅時候，刪咗士兵向學生、平民同冇武器嘅士兵發動「無差別攻擊」嘅字眼。
* 無武器嘅士兵同學生被到達現場嘅軍車「射殺」，修改後變成佢哋「中槍」。
* 引述英方報告指裝甲車多次輾過屍體將佢哋壓成「餡餅」，附有英文原文，但呢啲文字同英文原文後來被刪去。

龍景昌接受《眾新聞》訪問時回應，被刪去係因為報道方式問題。

## 參考

## 出面網頁
*  
* 
*
陳雲生

**陳雲生**（），祖籍浙江，喺上海出生，香港傳統親中派民建聯黨員。曾擔任屯門區議會L06友愛北選區嘅區議員。

佢1991年首次當選友愛邨區議員，直至喺2015年區議會選舉入面輸咗畀工黨譚駿賢（得票1,731），中止區議員生涯。

陳雲生多次藉社會話題追擊泛民主派，例如向執法機構如廉政公署申訴等，甚至訴諸一啲泛民主派已經澄清咗嘅流料（例如：陳方安生獲十成按揭謠言）。不過，有好幾次最後都被發現係陳雲生自己誤解，或者係泛民主派無心之失並得到執法機構信納。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 個人生活
佢老公係同屬民建聯嘅龍瑞卿，因此佢哋兩公婆被稱為「屯門區神鵰俠侶」。

## 參考


類:前屯門區議員
二人小町

《**二人小町**》（）係套2021年日本、香港合拍粵語電影，由曾根剛執導，和泉素行、陳漢娜、劉漪琳主演。故仔圍繞死神同兩個叫「小町」嘅女仔。

## 演員
*和泉素行 飾 王喜龍（死神）
*陳漢娜 飾 黎小町
*劉漪琳 飾 黎小町
*何超儀
*歐陽偉豪
*濱津隆之
*黃愷傑
*梁茵
*伍諾軒

## 出面網頁
*
散水餅

**散水餅**係離職嗰陣請同事食嘅西餅，目的係表達心意，以感謝上司、一班同事過去日子以嚟嘅照顧。除咗西餅之外，亦可以係曲奇、零食、街頭小食、飲品等。散水即係「分別、離開」噉解。

## 參考
女人本色

**女人本色**可以係指：
*《女人·本色》：2007年香港電影，由梁詠琪、薛凱琪、林子祥、鄭嘉穎、張敬軒主演
**《女人本色》：梁詠琪2007年歌曲，上述電影嘅主題曲，收錄喺佢嘅《女．色》精選輯
*《女人本色》：鄭秀文1997年歌曲，收錄喺佢嘅《我們的主題曲》專輯，亦係無綫電視劇《陀槍師姐》主題曲
女人·本色

係一部2007年香港電影，由黃真真執導、梁詠琪、薛凱琪、林子祥、鄭嘉穎、張敬軒主演。

## 角色
* 梁詠琪 飾演 成在信
* 薛凱琪 飾演 宋曉彤
* 林子祥 飾演 杜　林
* 鄭嘉穎 飾演 嚴學楓
* 李克勤 飾演 威　廉
* 張敬軒 飾演 吳大宇
* 聶　遠 飾演 程必聰
* 阮小儀 飾演 毛　毛
* 許紹雄 飾演 嚴　九
* 付傑銘 飾演 振　華（Kenny）
* 高　雄 飾演 陳　寧
* 甄詠珊 飾演 波　波

## 外界評價
呢套戲以香港主權移交十週年作為背景，亦成為唯一一套被中聯辦認可嘅『回歸電影』，梁詠琪更加憑呢套戲獲提名第十二屆香港電影金紫荊獎「最佳女主角」，但就畀一啲人認為對政權擦鞋。其中香港電影評論學會會員陳志華批評，呢套戲表面係呈現歷史，實質就跟進官方口徑，並無反映真實嘅香港。

另外，呢套戲表面亦宣揚女人自強，但陳志華亦批評，入面梁詠琪嘅角色太唔真實，劇情只係為咗討好女性觀眾。

## 參考


## 出面網頁
* 
* 
* 
* 
* 
* 
* 
*
大丙

**大丙**係水神，善御，即係駕車，亦寫做**大白**、**大內**、**大豆**。呂氏春秋聽言有講，「造父始習於大豆」。咁講大丙做咗造父師父。

## 記載
呂氏春秋聽言。

淮南子原道有節咁寫，講大丙同馮夷，都係御車能手。

高誘注寫「夷或作遲、丙或作白。皆古之得道能御陰陽者也。」

同書另一篇覽冥，話佢唔使用轡銜。

張衡東京賦有講佢駕車。

依度弭節係駕車徐行。

高誘注曰「二人、 太乙之御也。」
桂枝湯

**桂枝湯**，湯藥一種，極為古老藥方，上至漢時。出自張仲景所寫傷寒論，為至常用湯藥，有謂羣方之首。用藥材五種，去皮桂枝、芍藥、炙甘草、生薑、大棗。論中主治太陽病中風。至常見用於治發熱、出汗、頭痛、怕風、怕寒等。依啲病徵，一般傷風感冒都包括在內。

太陽為人體之經，而非指日。而風就指吹人受風受寒，食寒涼嘢，整涼個人而得病。故此中風並唔單平日講爆血管嗰啲中風，而係受涼而得病。若年月積累受涼，會有更嚴重嘅病。而中風更嚴重稱傷寒。桂枝湯解表嘅風，但若果已變成傷寒，就唔能即刻用桂枝湯，要同其他湯藥，理咗其他問題先。

傷寒論所記，按唔同徵狀，會配以其他藥材來治，又或當中換其他藥材來治。同埋有啲情況要用其他湯藥先。

桂枝湯，按藥材所示，會帶甜帶辣帶苦帶酸，歸入溫熱一類。

## 傷寒論
藥方咁寫。

治病狀。
魔動閃霸

魔動閃霸（）係中國大陸男聲組合，中國內地説唱組合，由Smelly D王彥深、aZi田昌宇組成。

2020年，參加説唱節目《説唱聽我的》 ，2022年4月，參加港樂競唱獻禮節目《聲生不息·港樂季》。2022年9月10日，參加東方衞視《朤月東方——月光露營會》。

2023年12月31日，參加《2023-2024湖南衞視芒果TV跨年晚會》。

## 演藝經歷
2020年，參加芒果TV説唱音樂綜藝説唱節目《説唱聽我的》。 

2021年，發行專輯《魔》；在《哥哥的飛馳人生》節目中演唱《東風日產天籟2021款飛馳秀》。 

2022年，和齊思鈞合作單曲《芒卡》。 

2022年4月24日，參加的港樂競唱獻禮節目《聲生不息·港樂季》在湖南衞視播出，在四公舞台《真的漢子》中把克勤隊全員都寫進了rap裏，後又特意為女隊、何老師和王祖藍寫了詞。 

2022年7月，演唱電視劇《張衞國的夏天》反詐宣傳曲《國國別交錢》；9月10日，參加《朤月東方·月光露營會》，表演海派潮音《貴妃醉酒》選段《海島冰輪初轉騰》。 

2023年3月17日，參加《火種音樂節》。12月31日，參加《2023-2024湖南衞視芒果TV跨年晚會》，與鳳凰傳奇組合共同演唱歌曲《奢香夫人》《最炫民族風》。

## 電視節目
*2020年：《説唱聽我的》
*2021年：《聲生不息》

## 綜藝節目

## 參考資料

## 出面網頁
*
Chill Club 推介榜年度推介

《**Chill Club 推介榜年度推介**》（）係香港MakerVille製作每年舉辦嘅香港流行音樂頒獎典禮，2021年（2020/21年度）創立，每年4月到5月搞。
## 歷屆頒獎典禮
*Chill Club 推介榜年度推介 20/21
*Chill Club 推介榜年度推介 21/22
*Chill Club 推介榜年度推介 22/23
*Chill Club 推介榜年度推介 23/24
*Chill Club 推介榜年度推介 24/25

## 睇埋
*《Chill Club》
*《Chill Club 推介》

## 註
Chill Club 推介榜年度推介 21/22

《**Chill Club 推介榜年度推介 21/22**》（）係香港電視娛樂搞嘅第二屆香港流行音樂頒獎典禮，喺2022年4月24號禮拜日20:00-23:25喺九龍灣國際展貿中心搞，由ViuTV現場直播，主持係駱振偉。歌曲獎同歌手獎都係由香港市民一人一票投票選出嚟。

## 獎
### 歌曲獎
#### Chill Club年度之歌
「Chill Club年度十大歌曲」入面得票最高嗰首歌。
* **Megahit**
** 主唱：盧瀚霆
** 作曲：Hanif Hitmanic Sabzevari、Måns Ek、Erik Sahlén、Jeremy G、Daniel Kim
** 填詞：黃偉文
** 編曲：Måns Ek
** 監製：Edward Chan

#### Chill Club年度十大歌曲
下面係除咗「Chill Club年度之歌」以外嘅其餘九首「Chill Club年度十大歌曲」：

### 歌手獎

#### Chill Club年度男歌手
* **金獎：[[盧瀚霆]]**
* 銀獎：姜濤
* 銅獎：林家謙

#### Chill Club年度女歌手
* **金獎：[[鄭欣宜]]**
* 銀獎：Serrini
* 銅獎：陳蕾

#### Chill Club年度組合
* **金獎：[[MIRROR (組合)|MIRROR]]
* 銀獎：[[C AllStar]]  
* 銅獎：[[ERROR (香港組合)|ERROR]]

==== Chill Club年度樂隊 ====
* **金獎：Dear Jane 
* 銀獎：RubberBand 
* 銅獎：ToNick 

#### Chill Club年度唱作歌手
* **金獎：[[林家謙]]**
* 銀獎：馮允謙
* 銅獎：Serrini

#### Chill Club年度新人
* **金獎：[[張天賦|MC 張天賦]]**
* 銀獎：呂爵安
* 銅獎：郭嘉駿 (193)

### 幕後獎

#### Chill Club年度作曲人
* **[[吳林峰]]**

#### Chill Club年度填詞人
* **[[黃偉文]]**

#### Chill Club年度編曲
* **[[黎俊浩|Ariel Lai]]**

#### Chill Club年度監製
* **[[陳浩然 (音樂製作人)|Edward Chan]]**

## 註

## 出面網頁
*ViuTV：Chill Club 推介榜年度推介 21/22
*MakerVille - Chill Club 推介榜年度推介 21/22

## 電視節目變遷
月球隕落

《**月球隕落**》（）係一套2022年上畫嘅美國電影，由羅倫艾默烈治執導，荷爾芭莉、柏德烈韋遜、約翰畢利、米高班納、查理龐馬、于文文、當奴修打蘭主演。
細節層次

**細節層次**（；）係指一個 3D 模型嘅**表示**「有幾複雜」。

例如想像家陣有個 3D 模型，設計者將個程式設計成「如果用家近睇個模型，就將個模型啲多邊形完全顯示嗮（LOD 高）；而如果用家遠睇個模型，就將個模型簡化（少噉咗多邊形）噉顯示（LOD 低）」噉嘅樣。

## 攷
光照圖

**光照圖**（）係 3D 電腦圖像上會用嘅一種數據結構；部電腦事前計好一個景檔案每一塊表面有幾光，將呢樣資訊儲起嚟俾彩現程式用。

## 攷
就係香港

**《就係香港》**（；），係本香港雜誌，係本季刊，2018年開始發行。佢由《香港01》前總編輯龍景昌、前執行總編輯黃寶玉同埋《明報周刊》前創意總監黃炳培嘅《就係媒體》出。

呢本中文雜誌嘅內容跟時下香港中文傳媒唔同，喺香港媒體嘅政治光譜入面位置特殊，冇提過自己立場，冇乜負面新聞同評論，只講關於香港嘅故事，例如歷史、地理、生態、語文、飲食文化、音樂、港產片咁，而香港政治就冇乜點提。
## 出版
如月車站

**如月車站**（）係源自日本網絡論壇嘅都市傳說，兼傳說入面嘅虛構鐵路車站名。

2004年，有人喺文字討論板2channel上以實況形式發表多則提到「如月車站」嘅貼文，話自己誤入呢個遠離人煙嘅無人車站。呢啲貼文起初以靜岡縣濱松市嘅西鹿島線為背景，最後以貼主誤入異界嘅展開為結。之後陸續有唔同網民自稱有同樣嘅經歷，慢慢呢個故仔就成為網絡迷因。

喺日文入面，呢個虛構車站一般會以假名+漢字「」嘅形式稱呼，不過亦有考據者或自稱到過呢個車站嘅人會以漢字形式叫佢做「如月車站」或「鬼站」。「如月車站」同其他都市傳說提到嘅類似虛構車站亦可統稱為「異界站」。

## 相關改篇作品
### 小說
* 2016年：《都市傳說系列：如月車站》（中文），作者係笭菁，由奇幻基地出版。

### 電影
* 2022年1月19號，日本方面發佈咗拍攝呢個都市傳說真人電影版嘅消息，由恒松祐里擔任女主角、永江二朗監製、宮本武史編劇。

### 遊戲
* 2020年：《幽電列車》，由Chilla's Art製作。

## 參考
雷霆歌曲播放指數

**雷霆歌曲播放指數**係一個香港已經結束，以前由香港商業電台運作，統計派台歌曲喺香港六個主要電台播放率嘅排行榜。

雷霆歌曲播放指數喺1996年1月開始，2005年1月26號結束。

節目主持: 楊美琪

## 參考
接招吧！製作人

《**接招吧！製作人**》係一部以音樂製作人為主題嘅台灣電視劇，設定喺千禧年，由楊祐寧、9m88、馬念先、陳昊森擔任主演，故仔講述當時新類型音樂崛起，同當時嘅流行音樂產生新舊曲風碰撞嘅故仔。

另外，許志安亦有參與呢套劇嘅演出，而呢套劇亦被某啲媒體視為係佢經歷安心偷食事件後嘅復工之作，因而得到一啲關注。

## 參考
T-Series

**T-Series**係一間印度嘅唱片公司，以收錄波里活嘅歌而出名。佢係全印度最大嘅唱片公司，直至2014年已經佔咗印度音樂巿場超過三分之一。

除此之外，佢仲有一個YouTube頻道，喺2019年4月追上咗PewDiePie，成為世界最多人訂閱嘅YouTube頻道，同年5月更加成爲咗第一條訂閲人數超過1億個人訂閲嘅YouTube頻道。直至2022年9月16日一共有多過2.25億個人訂閱，收睇次數更加多過2010億次。
黃浩然 (導演)

**黃浩然**（，筆名**Amos WHY**，），係香港導演，亦係香港公開大學人文社會科學院高級講師。佢1993年香港演藝學院電視電影文憑畢業，2000年代執導過幾套香港電台電視部外判單元劇同紀錄片，包括《獅子山下》。佢2014年執導頭一套劇情長片《點對點》，獲第34屆香港電影金像獎新晉導演提名。佢嘅電影作品都刻意加插唔少香港本土嘅元素。

## 執導作品

### 電影
*2014年：《點對點》
*2018年：《逆向誘拐》
*2021年：《緣路山旮旯》
*2023年：《全世界都有電話》

### 短片
*2023年：《老家》

## 出面網頁
*
多邊形 (電腦圖像)

喺電腦圖像上，**多邊形**（）係用嚟衡量啲三維模型有幾咁複雜嘅指標，如果話一個三維模型多邊形多，即係話個三維模型有好多塊表面，正路就表示個模型望落會多細節。

## 睇埋
*三維模型
*細節層次
## 攷
笭菁

**笭菁**係臺灣愛情、恐怖小說作家，近年以恐怖小說廣為人知。早期以愛情題材創作，後漸漸轉變為以恐怖題材創作為主。曾獲邀為台灣知名遊戲《返校》創作外傳小說《返校-惡夢再續-》。2021年10月，佢嘅作品《禁忌之化劫》翻拍成電影作品。 

## 簡介
笭菁喺淡江大學西班牙語文學同埋財務金融系畢業，1999年大四嗰陣喺網上以「靜」為筆名發表處女作《一億元的處女之夜》，獲得出版社關注，之後獲邀出版小說，就此踏上作家之路。出道到依家已創作200本以上小說。而根據訪談，笭菁呢個筆名係由翻字典取得，並無特殊含意。

## 作品
### 以蜜菓子為筆名嘅作品

## 榮譽
*2012年博客來華文大眾文學暢銷作家TOP8。
*2015年博客來華文大眾文學暢銷作家TOP7；金石堂暢銷作家TOP13。
*2016年博客來華文大眾文學暢銷作家輕小說TOP2；金石堂華文華文暢銷作家TOP5、文學類TOP1。
*2017年博客來暢銷作家TOP1；金石堂前20暢銷作家。
*2018年博客來華文類暢銷作家TOP2；金石堂年度暢銷作家前20。

## 參考資料

## 出面網頁
* 笭菁 官方網站 
* 笭菁粉絲團facebook
莫嘉傑

**莫嘉傑**，魏仕成區議員助理、香港親中派政治人。1995年9月1日出生。同一啲親中派人士合組KOL100，轉戰網絡，成為KOL。佢喺自己嘅YouTube頻道化名做「肥仔傑」。

## 早年經歷
佢曾經去英國留學，2018年完成碩士課程後回港。

## 政治觀點
佢係香港親中派人士，曾經多次發起針對非建制派嘅聯署，當中包括2014年要求港大中止戴耀廷副教授資格，以及2016年反對青年新政兩名立法會議員宣誓。就青年新政宣誓嘅宣誓風波，佢甚至曾經入稟法院，要求剝奪二人議員資格，並得到同屬親中派嘅莊永燦律師支持。

佢又曾經形容，喺香港反送中運動入面，有好多新媒體假信息又大罵好多香港年青人被洗腦，無清醒思考，好容易被錯誤輿論帶偏。

曾經參選2019年香港區議會選舉，出戰黃大仙龍星區但落敗。

喺2023年香港區議會選舉期間，獲歌手肥媽、前保安局長黎棟國，及立會選委界議員謝偉俊等人支持，最終得票 8,817 票，以 212 票之差落選。

## 部份公職

* 全國青聯委員
* 黃大仙區分區委員會（黃大仙東）委員
*東九龍居民委員會 第35屆社區顧問
*黃大仙區龍星關愛隊成員
*黃大仙區議會房屋委員會增選委員

## 參考
聖本篤

**聖本篤**（，），聖公會譯**聖本德**，基督新教又譯**呂西亞嘅本篤**（），係基督教聖人，亦被追尊做本篤會嘅會祖。

佢寫低咗一套團體隱修嘅規範（現時叫 ），佢雖然唔係第一個隱修士，但係被譽為係 ｢西方隱修傳統嘅始祖｣。

## 參考資料

## 註

## 書目

* 
*
帕拉塞爾蘇斯

**帕拉塞爾蘇斯**（**Paracelsus**，）係瑞士醫生、煉金術士同占星師，毒理學嘅奠基者，畀人叫做「毒理學之父」。
奧朗則布

**奧朗則布**（**Aurangzeb**，）係印度蒙兀兒帝國第六任皇帝，1658年到1707年在位，任內統一咗成個印度次大陸。
穆索斯基

**穆索斯基**（**Modest Mussorgsky**，）係俄羅斯作曲家，出名作員包括歌劇《鮑里斯戈東諾夫》、交響詩《荒山之夜》同鋼琴組曲《展覽會之畫》。

## 出面網頁

類:俄羅斯帝國人
雷尼·馬格列特

**雷尼·馬格列特**（**René Magritte**，）係比利時畫家，亦係超現實主義其中一位代表人物。

## 出面網頁

類:畫家
類:比利時人
沙巴人民團結黨

**沙巴人民團結黨**（；簡稱PBRS，沙人民團結黨，沙民團黨）係馬來西亞沙巴一個小型政黨。創黨兼現任主席係佐瑟古律。沙民團黨係沙巴人民聯盟係黨員其中之一。該黨自1994年開始已經係國民陣線成員，至2018年5月短暫退出，同年10月重返國陣。

## 攷

類:馬來西亞政黨
類:民主主義政黨
割韭菜

喺中國現代文化入面，「韭菜」係對於「被壓榨者」嘅比喻，亦因為咁引申做被壓榨嘅底層民眾。

「割韭菜」比喻中國社會上層有權有勢人士，尤其係中國共產黨高層幹部壓榨剝削基層「蟻民」，亦比喻借住信息差異（information gap）或者資訊不對等（information asymmetry）而處於優勢地位嘅人剝削處於劣勢地位嘅人。

「韭菜」呢一個詞語最初形容喺股市被大戶欺壓嘅散戶，因為韭菜耐寒唔容易死，割咗又重新生返，用嚟養返收割人士。

## 睇埋
*躺平主義（應對方法）

## 參考
亞弗列亞德勒

**亞弗列亞德勒**（**Alfred Adler**，）係奧地利心理學家，亦係個體心理學嘅創始人。
祖納斯沙克

**祖納斯沙克**（**Jonas Salk**，）係美國病毒學家，因為發明咗小兒麻痺症疫苗而出名。
腓特烈二世 (神聖羅馬帝國)

**腓特烈二世**（**Friedrich II**，）係神聖羅馬帝國皇帝，1220年到1250年在位。佢亦係德意志國王、意大利國王、西西里國王。

## 出面網頁
森柏斯

**森柏斯**（**Pete Sampras**，）係美國網球員，1988年到2002年參加職業賽事，單打最高世界排名第一，係1993年到1998年連續六年嘅「年終球王」。

## 出面網頁
林姆斯基高沙可夫

**林姆斯基高沙可夫**（**Nikolai Rimsky-Korsakov**，）係俄羅斯帝國作曲家，出名作品包括管弦樂曲《西班牙隨想曲》同交響組曲《舍赫拉查達》。

## 出面網頁

類:俄羅斯帝國人
妄想型人格違常

**妄想型人格障礙**（Paranoid Personality Disorder），又叫**偏執型人格障礙**，常見症狀包括：對別人嘅回絕、不信任、厭惡過度敏感，而且好容易懷疑人哋對自己有呢啲反面情緒。別人無意中嘅一舉一動都可能被患者視為有敵意或陰謀。無理由咁懷疑自己伴侶喺性關係或其他各方面有不忠行為；頑固咁認為自己嘅權益正受到侵害。患者常常極度自以為是，並且完全以自我為中心，同時患有妄想症同注意力失調過度活躍症嘅人亦會出現呢種情況。
伊妮德布萊頓

**伊妮德布萊頓**（**Enid Blyton**，）係英國兒童作家，寫過好多英文故仔，出名作品包括《Famous Five》、《Five Find-Outers》等等。

## 出面網頁
阿波里奈爾

**阿波里奈爾**（**Guillaume Apollinaire**，）係法國詩人，亦係超現實主義其中一位先驅。
白禮達

**白禮達**（**Sepp Blatter**，）係瑞士人，1998年到2015年做第8任國際足球協會（FIFA）主席，因為涉嫌受賄而辭職。

## 出面網頁
恩芬天奴

**基安尼·恩芬天奴**（**Gianni Infantino**，）響瑞士出世，有瑞士同意大利兩個國籍，2016年開始做第9任國際足球協會（FIFA）主席。

## 出面網頁

類:國際奧林匹克委員會委員
類:律師
類:生意人
類:意大利人
普利斯特里

**普利斯特里**（**Joseph Priestley**，）係英國化學家，發現咗氧、一氧化碳、一氧化氮、一氧化二氮、氨、二氧化硫、四氧化二氮等等化學物質。佢亦都係一位神學家、教育家同政治理論家。佢喺英國約克郡（而家係西約克郡）嘅Birstall Fieldhead出世，喺美國賓夕法尼亞州嘅諾森伯倫郡去世。

## 科學貢獻
* 氧氣嘅發現：普利斯特里獨立發現咗氧氣，喺1774年成功咁將氧氣由氧化汞分離出來。這一發現對於後來嘅化學研究同理解氣體嘅性質有著深遠嘅影響。

* 空氣嘅化學研究：普利斯特里喺佢本書《不同種類嘅空氣嘅實驗同觀察》（）度描述咗佢對於氣體（當時稱為「空氣」）嘅研究成果。佢發現咗多種新嘅氣體，包括一氧化氮、二氧化氮、笑氣、氯化氫、氨氣、二氧化硫、四氟化矽、氮氣同一氧化碳。爾啲發現豐富咗當時對於氣體嘅認識，重為後來嘅氣體化學研究奠定咗基礎。

* 碳酸水嘅發明：普利斯特里發明咗碳酸水，佢喺1767年第一次製造出來。爾個發明對飲料工業同化學工業有好重要嘅影響，重成為後來汽水工業嘅基礎。

4. 電學研究：普利斯特里對於電學嘅研究亦都好有貢獻。佢同美國科學家班哲文富蘭克林合作，發表咗關於電學嘅著作，重喺電學實驗度得到一系列重要嘅發現，包括對於電荷吸引嘅反比平方定律嘅預測、發現木炭可以導電，同埋電學同化學變化之間嘅關係。

5. 科學方法論：普利斯特里嘅科學方法論強調對於「新事實」嘅積累同實驗觀察嘅重要性，又對只係依賴少數天才人物嘅理論洞察力持懷疑態度。爾個方法論對於後來科學研究嘅發展有深遠嘅影響，而且促進咗實驗科學嘅發展。

## 思想同信仰
普利斯特里嘅科學研究同佢嘅神學信仰緊密相連。佢嘅神學理念試圖將啟蒙理性主義同基督教神學結合埋一齊。佢相信通過對自然世界嘅正確理解，人類可以進步同埋實現基督教千禧年。佢又主張寬容同宗教異議者嘅平等權利，呢一點令佢成為英國單一論嘅創始人之一。

## 教育同哲學
普利斯特里嘅教育著作對當時嘅教育界有重大影響，特別係佢嘅英語文法書同埋歷史書。佢嘅形而上學著作亦對後來嘅功利主義哲學家，例如傑里米邊沁、苗莊雪同埋夏拔史賓莎等人有深遠影響。

## 參考

## 睇多啲
* Priestley, Joseph | Internet Encyclopedia of Philosophy
* Joseph Priestley and the Discoverer of Oxygen
列賓

**列賓**（**Ilya Repin**，）係俄羅斯畫家，亦係現實主義巡迴展覽畫派嘅其中一位代表人物。
吳倩怡

**吳倩怡**（；）係香港女歌手，樂隊「晚安莉莉」主音。佢2021年參與ViuTV搞嘅真人騷選秀《全民造星IV》，96強止步，之後獲邀加入由《全民造星IV》參賽者自組組合Lolly Talk，做咗其中一位成員。

## 簡歷
吳倩怡中學讀聖保祿中學，大學讀香港大學社會科學學士（政治學同法學）同埋法學士雙學位課程。佢讀中學嗰陣已經同朋友同組樂隊，又參加過唔少唱歌比賽攞獎，又喺自己Youtube頻道發佈翻唱歌曲。

## 演出
### 音樂劇
*2024年：《重拾：10分鐘》（飾演：嘉嘉同埋其他角色）

### 電視節目（[[ViuTV]]）
*2021年：《全民造星IV》參賽者參賽者
*2022年：《囝囝女女730》第272集嘉賓
*2022年：《娛論潮》第3集嘉賓
*2023年：《粉絲福利署》第60集嘉賓（用「晚安莉莉」身份）
*2023年：《長知昔2》主持

### 電視節目（[[港台電視31]]）
*2022年： 《香江暖流 - Music Five》嘉賓 
*2023年： 《有聲無聲講你聽：係愛呀！》嘉賓

### MV

:***原唱歌曲：**
*2021年：《全民造星IV》主題曲 《前傳》
*2021年：Sinnie Ng 《望》
*2021年：Sinnie Ng 《失眠時我會呆望窗外等待你的來電》
*2022年：Lolly Talk 《8SEC》同埋 Dance Performance Version
*2022年：Sinnie Ng 《臉紅時我想看穿你的心臟》
*2022年：Canon × Lolly Talk  《8SEC》— 3D 180° VR Dance Version
*2022年：十八有藝 18dART 《落地開歌—葵青》音樂錄像 -《古廠》
*2022年：十八有藝 18dART 《落地開歌—葵青》音樂錄像 -《遊玩》
*2022年：Lolly Talk 《三分甜》
*2023年：Sinnie Ng 《四方帽之約》Demo — 《愛情畢業禮》

:***翻唱歌曲：**
*2019年：魏如萱 《你啊你啊》
*2020年： 《紅蓮華》Gurenge / Demon Slayer: Kimetsu no Yaiba OP
*2020年： 《SHOUT BABY》/ 我的英雄學院第四季ED
*2020年：王菀之 《波點女皇》
*2021年： 《Dear》
*2021年：SIRUP 《LOOP》
*2021年：王菀之 《皇后餐廳》
*2021年：魏如萱 《晚安晚安》
*2021年： 《Ref:rain》/『愛在雨過天晴時』ED
*2021年：江𤒹生 《黑之呼吸》(改編)
*2021年：拾荒客 Ragpickers《Junkyard》(改編)
*2021年：湯令山 《Honest》(重新填詞)
*2021年：As One 《Candy Ball》(改編)
*2022年：高偉勛 &  《5 a.m》
*2022年：Winka 《CUPID-19》(舞蹈Cover)

### 網上節目
*2021年：Espresso Live #EP12 晚安莉莉
*2021年：【頭條開Live X Headlife】 Happy Friday LIVE獨立歌手樂同悲
*2021年：Espresso \ Live - Chan Jo x Kay x Sinnie Ng x ASH x Mui x Emiko
*2022年：Snapask Hong Kong | 第一屆Snapask模擬DSE! 聽Tyson Yoshi 考聆聽! ft.@arielslab7114 @LollyTalkHK @JFFTHK
*2022年：【女神圍爐】女神嘅DSE學霸之路!溫書期間沉迷打機反而高分咗!? ft. @ahwingTV
*2022年：經濟一週 EDigest | 屯門33年漫畫小店 人情味老闆曾宣佈結業但唔捨得客人 ；重整經營策略堅守二次元價值 ｜一日店長企劃
*2023年：ESPRESSO \ LIVE | GOODNIGHT LILLIE 晚安莉莉
*2023年：Der 仔 | 斷到正 Don't Get Got
*2023年：《邦民應援舞挑戰賽》主持

## 音樂作品

### 單曲

（*）在各大串流平台上架中

### 派台歌曲成績

*（*）上榜中
*（-）未能上榜
*（×）沒有派往該台

### 音樂製作(非個人/晚安莉莉作品)

## 電視台同埋網台訪問

## 電台訪問

## 音樂會

## 出席活動

## 獎項

## 參考

## 出面網頁
*
*全民造星IV | Sinnie
*吳倩怡嘅書法Instagram帳戶
*樂隊晚安莉莉嘅Instagram帳戶
*舞團Vivere嘅Instagram帳戶 
*
劉綺婷

**劉綺婷**（；）係香港女歌手，本身係舞蹈員同模特兒。佢2021年參與ViuTV搞嘅真人騷選秀《全民造星IV》，96強止步，之後獲邀加入由《造星IV》參賽者自組組合Lolly Talk，做咗其中一位成員。

## 簡歷
劉綺婷中學讀。佢自細就學跳舞，讀中學嗰陣連續6年都做啦啦隊隊長。佢擅長爵士放克舞同甩手舞等等比較女性化嘅舞。

佢加入Lolly Talk前係個自由工作者，做過舞蹈員、舞蹈導師同模特兒等工作。佢亦經常喺Instagram入面發佈唔同流行歌曲嘅舞蹈Cover影片，又喺2022年開網店賣時裝產品。

劉綺婷參與《全民造星IV》嘅參賽編號係48號。佢喺Pre-round表演《愛情當入樽》後，表示揀啦啦隊演出係為咗向評判﹑導師同埋在場參賽者打氣，所以佢班擁躉叫劉綺婷做「隊長」同自稱「隊友」。

劉綺婷之後獲邀加入由《全民造星IV》參賽者自組組合Lolly Talk，做咗其中一位成員。

## 演出
### 電視劇（[[ViuTV]]）
*2021年：《大叔的愛》第2集 - 飾 護士（客串）

### 電視節目（[[ViuTV]]）
*2021年：《全民造星IV》參賽者
*2022年：《囝囝女女730》第272集嘉賓
### MV
*2021年：Cousin《驟雨後》
*2023年：洪嘉豪《My Secret Park》

## 出面網頁
*
*全民造星IV | Yanny
量子糾纏

**量子糾纏**（）係指量子力學裡邊，幾粒粒子互相作用之後，佢哋嘅特性已經變成整體嘅特性，冇辦法獨立描述佢哋各自嘅狀態。數學上嚟講，同張量積入邊嘅純態同混合態有關。
量子穿隧效應

喺量子力學裡邊，**量子穿隧效應**係指一啲微觀粒子可以穿過位勢壁壘嘅量子行爲。位勢壁壘嘅能量高過粒子嘅總能量嘅話，喺經典力學入邊粒子係無可能穿過嘅，但係用量子力學理論就解釋到。
黃嘉純

**黃嘉純**（），係香港律師。佢喺2007至2009年做過香港律師會會長。

黃嘉純喺千里達出世。佢阿爸係大律師。佢阿媽黃陳碧蓮係老師，喺瑪利諾修院學校做到校長。

2020年接郭志桁個位做香港賽馬會董事。

## 政治
喺2021年9月，佢成為香港特别行政區選舉委員會教育界當然委員。

## 參考

類:香港馬主
初凝芝茶

**初凝．芝茶**（；），係香港一間執咗笠嘅嘅台式嘢飲舖，2020年12月20號喺旺角中心開張，2022年2月24號，被香港警務處國家安全處以「作出一項或多項具煽動意圖的作為」嘅罪名拉人，一日後被正式落案起訴。受搜捕事件影響，初凝芝茶無再開門，所有社交媒體停止更新。 

## 搜捕事件
### 背景

初凝芝茶係黃色經濟圈嘅其中一間舖頭，庭上控罪律政司就話佢哋喺2020年10月1號到2022年2月17號期間，成日喺Facebook同Instagram張貼「反政府」內容，又指世界各地已經開始同病毒共存，呼籲香港人唔好打針，唔好用安心出行，就係有煽動意圖「引起憎恨或藐視中央或香港特別行政區政府或激起對其離叛」。

喺香港，政府堅持推動「動態清零」做法，但坊間亦有討論同病毒共存嘅做法。2022年1月25號，民主黨公布一項民調結果，指65%受訪者贊成香港應該就同病毒共存策略作準備。

雖然係公共衞生議題，而且建議亦得到一定民意支持，但親中派立法會議員何君堯就話，呢啲討論係違《港版國安法》。

### 過程
喺2022年2月24號，大約下晝四點，大批警員去到旺角中心一樓圍封間舖頭，拉咗兩個負責人，同時搜舖，拎走咗兩箱嘢，大約6點完成行動。

### 審訊情況
喺2022年2月25號，律政司喺西九龍法院提堂落案起訴侯穎欣同林宛宜，首被告侯穎欣因發高燒未能到庭，案件押後至4月21號提堂，羅德泉冇批准佢哋嘅保釋申請。

### 判刑
2022年6月28號，侯穎欣同林宛宜認煽動，分別判囚6同7個月。

## 被搜捕者名單
*侯穎欣：老細、中文大學學生
*林宛宜：老細

## 參考
高誘

**高誘**，漢時學者同官，即士大夫。生年卒年不詳，約東漢末年。以注古典而出名，注淮南子、孝經、呂氏春秋、戰國策、史記。各注得呂氏春秋至今齊，孝經已失。

涿郡涿縣之人，年少跟同鄉盧植學經書，馬融再傳弟子。二〇五年徵召為司空掾，同年出任東郡濮陽令，二一二年升為河東郡監官。
循環圖

**循環圖**（）喺圖論係指成一個環嘅圖。
## 有向循環圖

有向循環圖（directed cyclic graph）指同時係有向圖同循環圖嘅圖，即係如果畫出嚟，幅圖可以表示成一個圈，而表示方向嘅箭咀冚唪唥都係向同一個方向嘅。
條件概率分佈

**條件概率分佈**（）係概率分佈嘅一種。「已知 X，Y 嘅條件概率分佈」係指「假設知咗 X 嘅數值係咁多咁多，Y 嘅數值嘅概率分佈」。
## 攷
房地產

**房地產**（），或者就噉簡稱**地產**，係財產一種。一棟房地產會包含
*某笪土地、
*該笪土地上面嘅建築物（例如屋）、加埋
*該笪地有嘅天然資源（好似係水同泥土呀噉）。
房地產**唔會**包含笪地上面嘅動產：動產包括「郁得」嘅財產，即係件財產郁咗都唔會有損佢嘅價值，好似某人啲傢俬或者汽車都係佢嘅動產，而相比之下，某笪土地或者某間屋（簡化噉講）唔郁得，或者郁咗就會明顯影響佢嘅價值；因為房地產唔包動產，就算某人將佢啲傢俬擺喺佢擁有嘅屋裏面，啲傢俬都唔算係棟房地產嘅一部份。

## 法律定義

正路嚟講，法律會對**房地產**呢隻詞（或者隻詞喺第啲語言入面嘅對應）作出定義。喺 2022 年，美國紐約州嘅康奈爾法律學院係噉樣定義**房地產**呢隻詞嘅：

動產泛指啲「郁得」嘅財產，相對於不動產：
*好似土地、建築物、樹、泥土蘊含嘅礦物質或者井等嘅財產正常情況下都係唔郁得嘅，或者郁咗就會明顯影響佢哋價值，例如一笪地位置近垃圾堆填區，住喺笪地嘅人成日受垃圾嘅臭味侵擾，較少人會想買該笪地（需求低），通常就會壓低呢笪地嘅價；如果家陣有位魔法師，佢施展魔法將笪地變去一個離垃圾堆填區遠嘅地方，就好可能會令該笪地嘅價升－呢笪地郁咗，佢嘅價值就明顯改變。
*好似傢俬、交通工具（包括私家車同電單車等）或者個人電腦呢啲「郁得」嘅物品，都算係動產。房地產正常唔包動產－噉亦即係話，想像某個人因為想移民而賣咗自己棟房地產，法律上佢只係賣緊佢笪地同地上便嗰間屋，間屋入面啲傢俬依然係屬於佢嘅，除非佢做買賣嗰陣，講明將啲傢俬賣埋俾對方；正路嚟講，佢頂攏淨係有義務要喺限時內將啲傢俬搬走。

## 投資用途

自從廿世紀中，房地產就一路都被視為有用嘅投資：由於通脹等嘅現象，有返咁上下識理財嘅人都會想用自己嘅儲蓄買一啲有升值潛力嘅財產，而唔係淨係儲住啲錢；事實亦表明，房地產有升值潛力，買咗仲可以攞嚟住，所以好多人以至企業都會買房地產嚟做投資，甚至買咗啲房地產之後唔住喺入便。據估計，喺 2020 年代初嘅美國，房地產市場嘅總值去到過萬億美金咁多。

因為房地產咁重要，房地產嘅相關課題自然引起咗唔少經濟學同金融學工作者嘅關注。呢啲工作者會剖析房地產市場嘅運作，想知要點預測房地產市場嘅變動，亦想知要用乜政策先可以有效管控房地產市場等等。

## 睇埋
*睇屋
*裝修
*室內設計
*建築施工

## 註釋

## 引咗

## 拎

* 唔同嘅投資房地產方式，投資百科
金融科技監管沙盒

**金融科技監管沙盒**（**Fintech Supervisory Sandbox**，或者叫做**FinTech Regulatory Sandbox**）一般係指由金融監管機構設立，容許銀行同佢哋合作嘅科技公司測試創新金融服務產品嘅沙盒環境。喺呢個環境下，銀行同佢哋合作嘅科技公司需要遵守嘅法規會比較寬鬆，但就只能夠服務有限數目嘅客人。喺呢個安排下，銀行同佢哋合作嘅科技公司可以收集營運下嘅數據同埋得到用戶嘅反饋，從而改善佢哋嘅產品。

## 參考
中華郵政

**中華郵政**（；）始業於1896年，全權隸屬中華民國交通部，台灣通稱**郵局**（**Post Office**），撈稿由篆體嘅「郵」字構成。除咗郵務外，仲有做儲匯、人壽保險等金融服務。

## 參考
政治檢控

**政治檢控**，一般係指威權或極權政府為咗打壓反對意見聲音，對佢哋進行嘅刑事或民事檢控。不過，好多時候進行呢啲檢控嘅政府都唔會承認呢啲係政治檢控，而另一邊支持政府嘅陣營亦會否定呢個說法。一啲被視為遭受政治檢控嘅人，可能會獲得另一個國家嘅政治庇護。

## 部分被視為政治檢控嘅例子

### 香港

* 針對2020年香港民主派初選嘅政治檢控拘捕：部分傳媒形容呢次係「港版美麗島」事件，引起香港內外唔少聲援。
* 蘋果日報同壹週刊停刊事件：當中有大量壹傳媒高層被捕，拘捕理據亦被部分人質疑，英國外相藍轁文、美國總統拜登、台灣總統蔡英文同歐盟都先後批評香港政府做法。

### 台灣

* 美麗島事件

### 新加坡

* 2015年余澎杉抨擊李光耀同基督教被捕事件：新加坡政府當時回應話係因為佢抨擊基督教，「傷害他人宗教或種族情感」而被捕。

### 俄羅斯

* 喺俄羅斯入侵烏克蘭期間，有啲俄羅斯民間抗議聲音結果都被政治檢控。

## 參考
葉劍青

**葉劍青**，香港泛民主派人士兼臨床心理學家，良心理政召集人。

喺心理學專業入面，佢近年專注於敍事治療（narrative therapy）嘅培訓同推廣，亦關注喺香港反送中運動下，點樣處理警察催淚彈為示威者帶嚟嘅傷痕。

喺2016年香港立法會選舉前夕，佢同戴耀廷、石守正因為希望改變長年泛民主派得票六成但只得四成議席嘅局面，推動雷動計劃，去到2021年7月被政府以「在選舉中作出招致選舉開支的非法行為」名義政治檢控（但控方否認呢個說法），葉劍青同石守正喺承認案情嘅前提下，獲准簽保守行為12個月，控罪撤銷。

## 出版著作

* 2005年：《探索敘事治療實踐》 - 同尤卓慧、岑秀成、夏民光、秦安琪、黎玉蓮合作

## 參考


類:心理學家
紅星大獎2022

，係新加坡新傳媒主辦嘅華語電視頒獎典禮，喺MES劇院舉行。呢年嘅入圍名單改為同2019年一樣。2022年4月24號透過新傳媒8頻道現場直播，MeWatch、YouTube同步播出。主題係「星光薈聚 ，築夢視界」。

## 播放平台

## 入圍暨得獎名單
下列用標記嘅係獎項嘅得獎者。

### 專業獎項

### 特別獎項

## 十大藝人獎項

## 記事
* 陳漢瑋喺呢次紅星大獎入面受到一啲爭議，例如有啲人認為已經攞咗6次《紅星》視帝嘅佢應該畀機會新人，亦有人對於點解搵佢做司儀有保留。
* 許振榮本身係午言媒體嘅老闆，但旗下藝人徐彬有份角逐視帝，被指有欠公平。不過新傳媒就回應話許振榮只係負責評選最佳電臺節目獎，又話所有成績都有審計師審查。

## 參考
天文測量學

**天文測量學**（）係天文學入邊嘅一個分支，主要係量度宇宙入邊恆星同其他會郁嘅天體嘅距離同動態。
沙治基斯保

**沙治基斯保**（，）係個法國歌手、作曲家、鋼琴家、電影作曲家、詩人、畫家、編劇、作家、演員同導演。法國流行音樂中最重要人物之一，作品充滿挑釁性同誹謗性。
金銀姬

**金銀姬**可以係指：
*金銀姬 (編劇)：韓國編劇
*金銀姬 (演員)：韓裔新加坡演員
金銀姬 (編劇)

**金銀姬**（，）係南韓電視劇編劇。佢個名經常被音譯為「金恩熙」。

## 作品
### 電視劇
*2010年：tvN《豐年公寓》
*2011年：SBS《Sign》
*2012年：SBS《幽靈》
*2014年：SBS《Three Days》
*2016年：tvN《Signal》
*2019年：Netflix《屍戰朝鮮》
*2020年：Netflix《屍戰朝鮮2》
*2021年：tvN《智異山》
*2022年：SBS《惡鬼》

### 電視電影
*2016年：MBC《2016無限商社 危機的社員》

### 電影
*2006年：《那年夏天》
*2021年：《屍戰朝鮮：雅信傳》

### 漫畫
*2015年：《神的國度》

## 獲獎
*2016年：第52屆百想藝術大賞－TV部門 劇本獎
*2016年：第五屆APAN Star Awards－劇本獎

## 參考

## 出面網頁
*NAVER搜索
金銀姬 (演員)

**金銀姬**，南韓出世，韓裔新加坡演員。喺1986年至2017年期間係新傳媒全職藝員，直到2017年2月同新傳媒約滿。

## 參考
角分辨度

一件成像儀器嘅**角分辨度**（）係指遠處兩件物件要相差幾多度呢件儀器先分辨到。角分辨度量度光學儀器解像能力，角分辨度愈細，解像能力愈高。角分辨度通常以**瑞立判據**（）作為標準，最早由物理學家瑞立喺1879年提出。

## 參考資料
宇宙距離階梯

**宇宙距離階梯**（、extragalactic distance scale）係天文學家測量天體距離嘅一拃方法，可以測到唔同距離尺度嘅天體。

之所以要一拃方法，係因為唔存在一種科技可以近又度到遠又度到。所以喺現實入邊，會有第一種科技度近嘅天體，第二種度遠啲，第三種再遠啲咁。每種方法都同上一種又啲重疊嘅部份，咁就可以用前一種嚟校正後一種，好似條階梯咁愈度愈遠。
分散系

**分散系**係將一種或以上嘅**物質**分散到另一種物質所形成嘅混合體系。前一種物質叫做分散相，後一種物質叫做分散介質。
MakerVille

**MakerVille**（正式公司名：**覓⼀有限公司**）係香港一間演藝娛樂公司，屬電訊盈科旗下，2022年4月成立，業務包括有內容創作、藝人管理同活動業務，亦接收咗香港電視娛樂旗下嘅藝人同幕後製作團隊。首任行政總裁係原香港電視娛樂總經理魯庭暉。

## 公司歷史
2022年4月22號，電訊盈科宣佈成立新公司MakerVille。原任香港電視娛樂總經理嘅魯庭暉將會出任新公司嘅行政總裁。

同年5月頭開始，所有首播嘅香港電視娛樂自製節目（包括之前已經播緊嘅節目）片尾公司標誌，亦由香港電視娛樂改做MakerVille。同月佢推出網上直播平台同埋流動應用程式MakeALive。

## 旗下藝人
大國文化（Music Nation Records）主要代理**MakerVille**旗下組合嘅歌曲發行，**大國文化藝人管理有限公司**（Music Nation Artists Management）主要代理**MakerVille**旗下藝人嘅歌曲發行。

## 離巢藝人
只計算MakerVille成立後離巢嘅藝人。
*虞逸峯（2022年）
*鄧家禮（2022年—2023年）
*陳嘉倩（2022年—2023年）
*蘇芷晴（2022年—2023年）
*岑樂怡（2022年—2025年）
*張右雨（2022年—2025年）
*何居倬（2023年—2026年）
*王鋒（2023年—2026年）

## 註

## 參考

## 出面網頁
* 
* 
* 
* 
* 
*
百萬同居計劃

《**百萬同居計劃**》（）係香港MakerVille製作嘅電視劇，由盧瀚霆、黃德斌、簡慕華、徐㴓喬、柳應廷、魏浚笙、練美娟同陳子豐主演，演員班底有好多都嚟自《大叔的愛》。套劇喺2022年12月5號到12月23號逢禮拜一到五21:30-22:30喺香港電視娛樂ViuTV首播，大結局喺12月24號禮拜六同一時段播。製作特輯《**百萬同居計劃：入住須知**》喺12月4號禮拜日晚20:30-21:00播。劇集講幾位畀位有錢女人揀中嘅參加者要去佢嘅豪宅一齊住半年，完成就可以每人攞一百萬獎金。

## 角色
### 主要角色
*盧瀚霆 飾 吳照明
*黃德斌 飾 蕭遙
*簡慕華 飾 霍美玲
*柳應廷 飾 蘇傑
*魏浚笙 飾 李希然
*徐㴓喬 飾 阿包
*練美娟 飾 蕭萬麗珠
*陳子豐 飾 咖喱

### 固定角色
*霍俊邦 飾 易曉
*黃可盈 飾 菲姬
*鄧麗英 飾 Lucky
*陳俞希 飾 Fiona
*張紋嘉 飾 阿慈
*李建邦 飾 大聖爺
*林兆霞 飾 陸師傅
*張松枝 飾 蘇文昊
*張同祖 飾 蘇老爺

### 其他角色
*樊沛珈 飾 Elly
*蔡寶欣 飾 Tiffany
*吳浣儀 飾 仙姐
*彭美嫦 飾 雲姐
*陳郁憲 飾 酒保
*羅頌華 飾 根叔
*江𤒹生 飾 歐陽駿（《繩角》角色）
*芸雅 飾 年輕霍美玲

## 每集內容

## 獎
### [[觀眾在民間電視大獎2022]]
皆因提名好多，淨係列出入圍最後五強嘅單位。

## 節目調動
*2022年12月9號：由於直播《90分鐘狂熱倒數》同《FIFA世界盃2022》（半準決賽—克羅地亞 對 巴西），呢個節目暫停播映，之後各集順延播出，而大結局順延到12月24號禮拜六同一時段播。

## 出面網頁
*ViuTV：百萬同居計劃
*ViuTV：百萬同居計劃：入住須知
*MakerVille：百萬同居計劃

## 電視節目變遷
國立競技場

**國立競技場**，日本運動場之一，喺東京，實址東京都新宿區霞丘町十番一號，明治神宮外苑西北之側。佢原址為國立霞丘陸上競技場，再前身為明治神宮外苑競技場。重建之故，亦曾叫**新國立競技場**。而之前就叫舊國立競技場。

國立競技場累累想重建又累累修改，到二〇一一年申請舉辦2020年奧林匹克運動會，最終決定重建。不過設計因造價高昂而重新設計。至終採用隈研吾設計，以杉木為主，近乎自然，不求突出，低調配合明治神宮外苑。
野人老師

《**野人老師**》（）係香港MakerVille製作嘅電視劇，由鄭丹瑞、邱士縉、陳瑞輝、談善言同沈殷怡主演。套劇喺2022年10月3號到10月21號逢禮拜一到五21:30-22:30喺香港電視娛樂ViuTV首播。製作特輯《**野人老師製作特輯：野外備課**》喺10月1號禮拜六晚22:00-22:15播。劇情環繞一位補習天皇同喺鄉郊開學校嘅阿爸。

## 角色
### 主要角色
*鄭丹瑞 飾 李世豪
*邱士縉 飾 李白
*陳瑞輝 飾 顏家棟
*談善言 飾 鍾晨光
*沈殷怡 飾 何滿兒
### 固定角色
*鍾慧冰 飾 玲姐
*羅允芝 飾 Yvonne
*陳宇琛 飾 David
*黃錦燊 飾 顏兆康
*朱栢謙 飾 陳燦
*張雷 飾 何天鴻
*陳湛文 飾 青年李世豪
*黃梓樂 飾 童年李白
*李敏 飾 張靜（寶媽）
*陳郁憲 飾 陳啟發（寶爸）
*楊淇 飾 聰媽
*丁羽 飾 徐男爺爺
*胡卓希 飾 Kennedy
*許晉邦 飾 Billy Chan
*何洛瑤 飾 陳思穎
*河國榮 飾 東尼
*敖嘉年 飾 陳定堅
*鮑康兒 飾 周慧敏（李白阿媽，同明星周慧敏撞名）
*方健儀 飾 方健儀

### 細路角色
*陳浩軒 飾 李柏軒（軒軒）
*麥晞妍 飾 黃悅彤（孖辮妹）
*姜傲晴 飾 李問（問問）
*王汶彥 飾 梁富（肥仔）
*羅天朗 飾 廖文俊（菠蘿）
*曾芯 飾 徐男（男男）
*黃啟溢 飾 陳日寶（大寶）
*林信衡 飾 陳月寶（細寶）
*余晞晉 飾 林啟聰（聰聰）
*陳雋 飾 小龍

### 其他角色
*周霏霏 飾 秘書
*梁文賢 飾 學生
*王寶婷 飾 學生
*鄧祉悅 飾 學生
*陳嫣 飾 主持
*潘文惠 飾 股東

## 每集內容

## 拍攝地點
劇入面嘅離島地方「坪澳灣」，係喺坪洲拍攝（唔包括「大地小學」）。而主場景「大地小學」校舍，就係元朗區牛潭尾嘅「攸潭美學校」，另一套ViuTV劇《男排女將》亦曾經喺嗰度拍攝。

## 出面網頁
*MakerVille - 野人老師
*ViuTV：野人老師
*ViuTV：野人老師製作特輯：野外備課

## 電視節目變遷
東大阪市花園欖球場

**東大阪市花園欖球場**係日本一欖球場，喺大阪府東大阪市內花園中央公園側。個場1929年已經開咗。名亦改過好多次，之前有**花園欖球場**，第二次世界大戰時改做**花園訓練場**，戰後回復**花園欖球場**，1982年因近鐵管而改**近鐵花園欖球場**，2015年由東大阪市管再改成今名。日本全國高等學校欖球大會亦喺度舉辦，年年12月大賽。

類:欖球場
類:大阪府
隱形鬥室

《**隱形鬥室**》（）係2006年由香港影音使團製作嘅福音電影。

## 劇情簡介
Amanda因為佢跟進嘅一位受助者再次跳樓自殺，感到極之傷心同挫敗，加上工作壓力，令佢嘅抑鬱症越嚟越深，打算走上天台結束生命…。一位尋死嘅專業社工，一位努力活下去嘅初哥義工，同一位從旁指導經驗豐富嘅導師，點樣透過一個熱線電話，揭開一段令人震驚嘅童年往事，解開一個潛藏不解嘅心結，挽回一條因抑鬱症而自殺嘅生命……。

## 演員
*蒙嘉慧 飾 Amanda
*陳敏之 飾 Maggie
*黃智賢 飾 楊光
*蔡子健 
*萬斯敏  

## 出面網頁
*《隱形鬥室》影音使團
*
*
全國高等學校欖球大會

**全國高等學校欖球大會**，日本欖球大賽之一，隊際賽，為男子而設，全部都係高等學校學生，來自日本全國四十七縣，另有四隊，北海道一隊，東京一隊，以及大阪兩隊。賽事起自一九一七年，喺西曆年年十二月尾到一月頭，場地定喺大阪府東大阪市花園欖球場。故此，又叫**花園**。另有名**欖球甲子園**，同棒球個甲子園大會似。又名**冬花園**，以佢冬日舉行。優勝旗為**飛球旗**。
花園 (搞清楚)

**花園**可以指：

*花園，賞花嘅園。
*御花園
*有啲屋苑名
*全國高等學校欖球大會，日本欖球賽
*花園街
*花園餐廳
愛裏沒有懼怕之恐懼森林

《**愛裏沒有懼怕之恐懼森林**》（）係2007年由香港影音使團製作嘅福音電影。

## 劇情簡介
阿Joe嘅雙親係嚴父慈母，阿爸對個仔一向冷漠對待，兩個人嘅關係由細到大到好生疏。阿爸不斷嘅責備同冷落，令到個仔嘅自我形象同性別嘅定位帶嚟負面影響。Joe知道阿茵有咗BB，但係因為心靈嘅種種陰影而抗拒。喺低沉同混亂嘅思緒之下，阿Joe竟然勾起咗年青時對同性嘅傾慕，更意想不到迷上咗一位髮型師阿Jack。當阿茵驚悉二人嘅同性情緣之後，又嬲又傷心，甚至決定要放棄肚裏面嘅BB……。

## 演員表
*郭可盈 飾 阿茵
*郭晉安 飾 Joe
*黃智賢 飾 楊光
*梁藝齡 飾 Fiona
*連凱 飾 Jack
*劉兆銘 飾 Joe爸爸
*陳曼娜 飾 Joe媽媽
*葉錫安
*黎海珊 
*彭冠期

## 出面網頁
*《愛裏沒有懼怕之恐懼森林》影音使團
*
悦和

**悦和醬園**（），公司名叫**悦和醬園有限公司**，係香港製造嘅品牌老字號，屬於香港品牌產品，由廣東佛山龐氏宗親兄弟，1945年喺香港創業，1930年代喺佛山市做先，因為國共內戰從佛山到香港落地生根。1973年醬園搬到上水古洞。

2018年政府展開新界東北發展計劃，悦和醬園廠房用地預計喺2024年畀當局收地，雖然悦和醬園一路搵緊地方搬，但暫時未搵到啱嘅。

## 參考

## 出面網頁
* 悦和醬園網頁
創作

**創作**（；）係泛指展現人創意嘅作品，例如係虛構故仔、畫、雕塑或者作出嚟嘅樂曲呀噉。

## 定義

## 法律
*版權
*二次創作

## 睇埋
*代表作
*史特津定律
余澎杉

**余澎杉**（；），新加坡部落格作者、YouTube視頻製作者、演員、無政府共產主義者，佢曾經係兒童演員，參與梁智強執導嘅2012年電影《孩子不壞》演出。後來，佢以喺網上猛烈批判李光耀家族喺新加坡嘅獨裁統治而知名，俾新加坡政府控以「傷害他人宗教或種族情感」、「發放猥褻物品」同埋「滋擾」等罪名，面臨最高監禁三年嘅刑罰；佢阿媽之後喺網上認錯道歉。 

2016年佢去咗美國，獲得政治庇護 ，但佢之後喺美國被控誘使同擁有兒童色情作品並監禁6年，將會失去喺美國嘅庇護權。

## 參考
Márquez

**Márquez**，亦可以寫做**Marquez**，係西班牙文一個姓嚟，意思係「馬高斯或者馬古斯個仔」，跟西班牙音常用譯名係「**馬昆斯**」，跟拉美音嘅常用譯名係「**馬基斯**」。Márquez可以指：

* 馬克·馬昆斯：西班牙世界摩托車錦標賽車手
* 阿歷士·馬昆斯：西班牙世界摩托車錦標賽車手，馬克·馬昆斯嘅細佬
* 加比利耶·加斯亞·馬紀斯：哥倫比亞作家
* 拉菲爾·馬基斯：墨西哥前足球員，前足球國家隊隊長
* 伊班·杜奇·馬基斯：哥倫比亞現任總統
* 荷西·伊格納西奧·德·馬基斯：哥倫比亞第4任總統
* 拉菲爾·馬基斯·馬利安奴：足球員，響巴西出世，後嚟攞咗土耳其籍
*
馬克·馬昆斯

**馬克·馬昆斯**（，）係西班牙世界摩托車錦標賽賽車手，直至2021年已經攞到全部級別嘅八座世界冠軍。

馬昆斯1993年2月17號響西班牙加泰隆尼亞出世，老豆自細就栽培佢做一位賽車手。2008年第一次上場比賽，2010年攞到125c.c.級別世界冠軍，兩年後攞到Moto2級別世界冠軍，2013年升格做MotoGP選手，並且以新人嘅姿態攞到摩托車界最高榮耀ーMotoGP世界冠軍，成為GP史上最後生嘅世界冠軍，亦係第三位攞到呢個銜頭嘅西班牙人。響2014年開始佢即刻十個站連勝，響第15站茂木賽道入面獲得第二名仲提前鎖定MotoGP世界冠軍。跟住佢響2015年至2019年都衛冕世界冠軍，直至2020年響第一站右臂受傷被迫退出，直至2021年先復出，錯過咗當年所有嘅比賽。2021年復出後成績尚算唔錯，但因傷錯過頭兩站，最終排名第7。佢到依家贏過59場。

馬昆斯成日畀人認為係MotoGP最偉大嘅賽車手之一，響鄉下塞爾韋拉仲畀人起花名「el tro de Cervera」（塞爾韋拉嘅雷霆），同米高·海爾伍德、菲爾·瑞德、華倫天奴·羅斯成為摩托車賽車界最受矚目嘅新人之一。由於佢非常誇張嘅過彎技術，所以佢都出過唔少意外，就好似2022年響印尼站熱身嗰陣炒車，結果隻眼一度睇到重影。

佢自2013年以嚟就一直隸屬本田車隊。細佬阿歷士·馬昆斯亦係一位摩托車賽車手，係2019年Moto2嘅世界冠軍。香港有部份傳媒為咗區分兩兄弟，所以叫馬克做「M馬昆斯」，阿歷士做「A馬昆斯」。

## 攷

## 出面網頁

類:賽車手
阿歷士·馬昆斯

**阿歷士·馬昆斯**（Álex Márquez i Alentà，）係西班牙一位電單車賽車手，屬於本田車隊。

馬昆斯1996年4月23號響加泰隆尼亞塞爾韋拉出世，大佬係馬克·馬昆斯，2010年第一次參加電單車運動比賽。2014年獲得Moto3世界冠軍，同時大佬馬克攞到MotoGP世界冠軍，成為第一對同時贏到電單車比賽世界冠軍嘅兄弟。馬昆斯響2019年獲得Moto2世界冠軍，2020年開始出戰MotoGP到依家。

## 攷

## 出面網頁

類:賽車手
黃詠霖

**黃詠霖**（；），綽號**阿蛋**（**Egg**），係香港女歌手，2021年參與ViuTV搞嘅真人騷選秀《全民造星IV》，25強止步，之後獲邀加入由《造星IV》參賽者自組組合Lolly Talk。

## 簡歷
黃詠霖中學讀粉嶺，其後畢業於香港知專設計學院活動、展覽及表演場景設計高級文憑。

2024年，佢參與拍攝ViuTV新劇《翻盤下半場》，2025年播出。

2025年，佢同Lolly Talk全體成員一齊參加YouTube頻道試當真搞嘅最後一個遊戲《墨魚遊戲2》，喺98位參賽者入面脫穎而出贏咗。

## 演出
### 電視節目（[[ViuTV]]）
*2021年：《全民造星IV》參賽者
*2022年：《囝囝女女730》第257集嘉賓

### 電視節目（[[HoyTV]]）
*2024年：《見招拆招風水局》第10集嘉賓
*2024年：《香港奇則3》第5集嘉賓

### 電視劇（[[ViuTV]]）
*2025年：《翻盤下半場》 飾 添薇

### 網上節目（[[毛記電視]]）
* 2026年：《圍爐取戀》主持（2026年3月至今）

### [[音樂錄像|MV]]
*2022年：周國賢《身後身》
*2025年：陳健安《額頭有字》《伊甸有歌》
*2026年：Teddy fan × Leung siu 《放大假》

## 歌
*2023年：《5**》（同Ern9合唱，許賢、Jan Curious同狼少伴唱，電影《公開試當真》主題曲，曾暫名《啊康》）

## 音樂作品

### 派台歌曲成績

*（*）上榜中
*（-）未能上榜
*（×）沒有派往該台

## 出面網頁
*
*全民造星IV | 阿蛋
食腦喪B

《**食腦喪B**》（）係香港無綫電視製作嘅時裝電視劇，由何廣沛同江嘉敏領銜主演，並由蔣志光、林凱恩、朱智賢、陳曉華、郭子豪、方紹聰、馬貫東同車婉婉聯合演出，監製吳冠宇。呢套劇係講主角「喪B」變咗喪屍而要「食腦」維生，同時會短暫攞到個腦嘅記憶同技能。

呢套劇早喺2021年7月已經喺myTV Gold同TVB Anywhere上架，到2022年4月先至喺翡翠台播出。

## 事件
*劇組喺大坑拍外景嗰陣，畀街坊投訴產生滋擾同涉嫌違反嗰時武肺第一波疫情嘅「限聚令」，電視台回應話外景拍攝係獲「限聚令」豁免，會盡量減少拍攝人多嘅場面。

## 出面網頁
* 食腦喪B - tvb.com

類:2022年無綫電視劇集
雙生陌生人

《**雙生陌生人**》（）係香港無綫電視製作嘅時裝電視劇，由馬德鐘、陳煒同湯洛雯領銜主演，並由何廣沛、蔣家旻、姜大衛、賴慰玲、徐榮、郭柏姸同白彪聯合演出，監製林志華。劇情係講兩個生得一模一樣，但性格同經歷都好唔同嘅陌生人交換身份嘅故事。呢套劇喺2022年5月2號21:30首播。

## 演員
* 馬德鐘 飾 高收成（Albert）/ 巫祺男
** 後生版由黃庭鋒飾演
* 陳煒 飾 利梓楹（Flora）
** 後生版由倪嘉雯飾演
* 湯洛雯 飾 俞風
** 後生版由羅毓儀飾演
* 何廣沛 飾 蒲亦駿（Otis）
* 蔣家旻 飾 甘嘉苓（Skylar）
* 姜大衛 飾 利冠鏗
* 賴慰玲 飾 夏纖纖
* 徐榮 飾 古烈治
* 郭柏姸 飾 尚意安（Amber）
* 白彪 飾 高海根

## 事件
### 收視低迷同縮減集數
呢套劇第一個禮拜（第1-5集）嘅收視低過預期，平均得13.5點，係2022年翡翠台黃金時段劇集嘅最低紀錄。5月14號，呢套劇由原定嘅25集縮減到20集（中途縮減集數嘅安排同1994年嘅《生死訟》、1999年嘅《衝上人間》一樣），完整版會喺5月27號大結局之後喺myTV Super上架。

## 歌曲
主題曲：身份對調作曲：徐洛鏘填詞：楊熙編曲：周啓生、徐日勤歌曲監製：劉易昇主唱：何晉樂、孫漢霖製作公司：娛樂唱片

片尾曲：再説我願意作曲：徐洛鏘填詞：楊熙編曲：黃凱芹、黃兆銘歌曲監製：劉易昇、鮑比達、顧嘉輝主唱：詹天文製作公司：華星唱片

## 攷

## 出面網頁
* 雙生陌生人 - tvb.com

類:2022年無綫電視劇集
反沙芋

**反沙芋**係潮州嘅一道好講究烹調功夫嘅甜品，將切成手指咁上下大細嘅芋頭，加入沙糖炒勻去到芋頭塊乾身香脆。

呢度菜難度係先將沙糖落鑊慢火炒溶成液狀，之後落芋頭條繼續炒，令芋頭條喺炒熟嘅同時要成條被糖液全包裹，之後糖液收乾變返沙狀包住成條芋頭條，而變返沙狀嘅過程就叫做「反沙」，習慣上食反沙芋嘅時候配合喝鐵觀音，有消除滯脹感嘅作用。

## 睇埋

* 羔燒番薯
* 束砂

## 參考資料
銀行4.0

**銀行4.0**係一個由銀行創新教父Brett King喺1998年提出嘅概念，用來形容未來金融業嘅發展，會係運用科技將金融服務無所不在咁嵌入到生活裡面，為客戶提供更多嘅方便。用戶需要嘅係金融服務（Banking）而唔一定係銀行（Banks）本身，銀行亦將會延攬多元化嘅人才去發展，甚至將自己定位做領有銀行執照嘅科技公司，而唔再單單係一間銀行。

## 部分比較多人討論會用到喺銀行4.0嘅新科技

* 人工智能
* 區塊鏈
* 雲端技術
* 數據庫

## 參考
廉政行動2022

《**廉政行動2022**》（）係香港無綫電視同香港廉政公署聯合拍攝製作嘅時裝電視劇，喺2022年5月首播，由袁偉豪、譚俊彥、蔡思貝同陳敏之領銜主演，並由陳曉華、姚嘉妮、譚凱琪、謝東閔、吳家樂、周志康、邵展鵬同陳明憙聯合主演，監製林超賢、曾勵珍、羅香蘭。劇入面嘅故仔改編自5單真實嘅貪污案。

## 前後節目

## 出面網頁
*廉政行動2022 - tvb.com
*廉政行動2022 - 香港廉政公署
香港相關議題喺台灣政治嘅角色

香港同台灣地理位置接近，而且同樣以華人為主，亦同樣使用正體中文。唔少香港人都會對台灣政治有所關注，一啲香港相關嘅議題甚至會對台灣政治有一啲影響。

## 部分香港人對台灣議題嘅倡議關注

* 喺2014年台灣反服貿太陽花學運期間，香港亦有一啲遊行聲援台灣學運。
* 喺2016年中華民國總統選舉前夕，爆發咗周子瑜國旗事件，當時親中派藝人黃安公開攻擊周子瑜係為臺獨份子，事件除咗台灣有所關注，香港藝人何韻詩、王宗堯、黃秋生同黃耀明都分別聲援周子瑜同埋批評黃安。

* 香港前途關注組喺2017年8月18號，向關注香港民主連線18名立法委員發表公開信提出多點要求，包括將中華愛國同心會同埋中華統一促進黨宣告為非法組織，並將所有相關人士逮捕。

## 香港人同埋香港議題喺台灣選舉入面嘅角色

* 喺2020年高雄市市長韓國瑜罷免案入面，多名香港民主派人物，包括油尖旺區區議員陳嘉朗、親民主派藝人阮民安、香港社運人士黃之鋒等，都喺個人社交媒體平台表達支持罷免韓國瑜。
* 喺黃捷罷免案入面，有人用黃捷聲援香港民眾違反未經香港人同意由北京等方面要求訂立嘅《香港國安法》為理由，用北京嘅標準審查台灣民意代表嘅言論。

### 香港人去台灣觀看選舉嘅文化
喺多次總統大選入面，都有唔少香港人、議員、學生同媒體，去到台灣直擊選舉情況。

其中喺2016年嘅大選期間，台灣嘅中華港澳之友協會副會長張仕賢就透露，呢次「觀選團」有成27個，其中華人民主書院組織嘅港澳觀選團規模就達100人，包括多位香港雨傘運動的年輕領袖，如黃之鋒、周永康、羅冠聰等，仲未計政府機構、其他單位同埋個人來台觀選嘅數目。

有部份意見就認為，香港人長年無辦法爭取真正嘅普選，嚟台灣觀戰係有一種『療傷』、『取暖』嘅感覺。另外，由於中國共產黨嘅進逼，促成台港命運共同體。特別係2020年中華民國總統選舉，香港人擔心親中派韓國瑜一旦當選，台灣可能淪為下一個香港。

## 香港反送中運動同台灣有關嘅事
喺反送中運動入面，唔少台灣媒體都有關注，而包括總統蔡英文在內，唔少台灣政府嘅人都曾經表明支持香港人，而蔡英文聲援反送中，亦令佢喺2020年中華民國總統選舉入面嘅支持度同主要對手韓國瑜拉闊。喺一啲助選活動亦見到支持蔡英文嘅香港人身影，甚至有「光復香港 時代革命」黑旗飄揚，亦有人高喊「台灣加油，香港加油」，為蔡英文打氣。而蔡英文最終成功連任。

### 香港黃色經濟圈聲援台灣
反送中運動衍生咗黃色經濟圈出嚟，有啲黃色經濟圈參與者亦有時將支持同影響力延伸去到台灣。例如，

* 有啲移民去台灣嘅香港人就開設咗黃店，當中除咗擺放一啲聲援香港反送中運動嘅物品外，亦有行動支援喺武漢肺炎疫情期間工作量大增嘅台灣醫護。
* 喺2021年3月，中國內地宣布暫停進口台灣出產嘅鳳梨，搞到當地農民失去好多訂單，結果引發港人加入搶購熱潮。油尖旺區議員林兆彬就認為，香港人對中共以藉口打壓台灣農民睇唔過眼，紛紛以行動隔岸撐台灣。

### 運動後港人來台難處
喺北京單方面未經香港人同意落實《港版國安法》同埋修改選舉制度後，香港出現移民潮，有人選擇台灣，但佢哋之後申請居留同定居許可都有困難，有啲媒體形容台灣似乎正收緊對移民港人嘅審批。

其中喺中國大陸出世嘅香港人，就被指單純因為喺大陸出世而被拒。亦有因為唔肯宣誓而離開香港政府嘅前公務員或者短期合約員工，申請來台被拒。另外，有曾經做過香港法定機構但實則唔係政府體制入面或公務員一分子嘅人士申請喺台灣定居，申請亦被拖延。就算係反送中運動嘅前線抗爭者去到台灣，但台灣無《難民法》同庇護機制，要喺台灣生活只能通過循「就學」或「就業」兩個途徑，但前提係要有相關簽證同居留身分。

有唔少人在台港人批評台灣政府，部分觀點包括：

# 點解唔早啲講清楚呢啲限制，事實係反覆無常，任意搬龍門。
# 喺邊度出世根本無講揀，假如喺中國大陸出世係拒絕定居理由，點解當初又批准當事人前嚟居留？

有啲人結果轉而選擇其他國家，亦有抗爭者感嘆台灣政府對佢哋做成二度傷害，自己被蔡英文遺棄，覺得香港抗爭者變成咗蔡英文嘅政治手段同籌碼。另外，亦有立委以國家安全為理由，反對政府聲援香港人嘅行動。其中民進黨立委林靜儀多次發佈關於香港人嘅虛假信息並藉此攻擊香港人，聲稱香港喺2012年開始進行內部國民教育洗腦工作，質疑聲援香港人，開放無居留資格嘅港澳居民來台就讀高中嘅措施。但係喺2012年，香港政府準備推行原定計劃，結果民間發起大規模，成功令政府擱置計劃。林靜儀說法，和事實並唔相符。

陸委會原定2022年5月1號公佈放寬從事專業工作港人在台申請定居門檻嘅措施，但之後因為外間嘅國安疑慮而暫緩。時代力量批評，有啲人將恐懼無限放大，又指中共間諜要滲透，可以透過結婚、經商等名義，根本唔使搵工或申請定居，並以愛國同心會嘅張秀葉同埋國軍少將嘅共諜鎮小江做例子。甚至，只要攞到第三國國籍，台灣法律之下彈性就更加大，而以港人身份，喺原定建議措施下憑藉香港人身份攞到定居，反而係時間成本最高嘅下下之選。

不過，陸委會就話「撐港」唔係得個講字，而係有持續作為，對陸生港人申請亦唔係一刀切，但對個別個案就唔能夠評論。

## 睇埋
* 民進黨涉港言論爭議
* 香港同台灣關係
* 九不得

## 參考
黃源榮

**黃源榮**（Ernest Wong），新加坡人，曾經喺大華銀行、新傳媒私人有限公司、淡馬錫控股旗下富登金融控股等公司工作。

佢喺2000年10月至2005年9月擔任新傳媒嘅總裁兼集團董事，任內有份負責新傳媒同報業傳訊嘅合併。

2016年4月，新傳媒宣佈黃源榮會接替張銘堅，擔任新傳媒嘅主席，直到2018年4月交棒畀嚴昌明。

## 參考
嚴昌明

**嚴昌明**，新加坡退休高級公務員，2016年8月退休之前係國家人口及人才署兼國家氣候變化常任秘書。

2018年4月，佢接替黃源榮擔任新傳媒私人有限公司嘅主席。

## 參考
陳慧慧

**陳慧慧**可以係指：
*陳慧慧_(新加坡)：新加坡演員
*陳慧慧_(香港)：香港商人
陳慧慧 (新加坡)

**陳慧慧**，新加坡女藝人，第七屆演員訓練班出身。

佢演出過《豆腐街》、《瓊園咖啡香》、《客家之歌》等電視劇，比較為人熟悉嘅角色有《豆腐街》入面嘅雲吞嫂。

2002年，佢憑住《天使的誘惑》入面胡秀娟一角攞到紅星大獎最佳女配角，但之後由於合約薪水問題，無同電視台續約。

佢懷孕生子後，陳慧慧有長達十多年時間無拍戲，之後大約去到2012年先復出。

## 參考
陳慧慧 (香港)

**陳慧慧**（**CHEN Wai Wai Vivien**）係香港女生意人同慈善家，南豐集團榮譽董事長。

## 個人榮譽
* 香港中文大學榮譽社會科學博士（2014年）

## 屋企
陳慧慧亞爸係南豐集團創辦人陳廷驊，亞媽係楊福娥（-2020），兩人2011年離婚。大家姐係陳慧芳（Angela Chen）。

## 參考


## 出面網頁

* 陳慧慧女士 | 團結香港基金 OUR HONG KONG FOUNDATION 

類:香港中文大學榮譽博士
慧慧
靜宜大學

**靜宜大學**（英語：），簡稱**靜大**、**PU**，係位於臺灣臺中市沙鹿區嘅天主教大學，由創立。優久大學聯盟成員，ISEP（International Student Exchange Program）國際學生交換計畫會員學校。師生比1:36.38，而家有6個學院、22個學系。
卑路乍

**卑路乍**（）可以係：

## 地理
*卑路乍灣
*卑路乍街
*香港大學站（初名卑路乍站）

## 人名
*愛德華·卑路乍
*
張海潔

**張海潔**（，）係星加坡新傳媒電視8頻道新聞主播同時事節目主持人。喺中華人民共和國西安出世，2003年成為星加坡公民。佢而家係新傳媒8頻道晚間新聞主播（週日傍晚6點30分、晚上10點）。

## 獎項

類:新聞從業員

類:西安人
無頜總綱

**無頜總綱**（）係脊索動物門下面嘅一個總綱，特徵係無牙骹（頜），生活喺淡水同海水入面，係最原始嘅魚類。
鱘魚

**鱘魚**（**Sturgeon**）係一類魚，生物分類屬鱘形目下面嘅**鱘科**（**Acipenseridae**），有約莫27個品種。

鱘魚主要畀人用嚟整魚子醬。
食人魚

**食人魚**（**Piranha**），又叫**食人鯧**，係一類喺南美洲土生土長嘅淡水魚，生物分類屬脂鯉目鋸脂鯉科嘅其中5個屬，主要靠食肉維生，有機會對人構成傷害。
丁桂魚

**丁桂魚**（**Tinca tinca**），又叫**丁鱖**、**丁鱥**，係一類喺歐亞大陸土生土長嘅淡水魚，生物分類屬鯉科下面嘅**丁桂魚屬**（**丁鱖屬**、**丁鱥屬**）唯一品種。西方相傳入面話有病嘅魚會磨擦丁桂魚嘅魚身去幫自己醫病，所以又叫**醫生魚**。
孔雀魚

**孔雀魚**（**Poecilia reticulata**），又叫**彩虹魚**，係一類喺熱帶地區土生土長嘅淡水魚，生物分類屬花鱂科下面嘅花鱂屬。皆因魚身顏色鮮艷，孔雀魚係比較常見嘅觀賞魚。
歐鯿

**歐鯿**（**Abramis brama**）係一類喺歐洲土生土長嘅淡水魚，生物分類屬鯉科下面嘅**歐鯿屬**唯一品種。佢同鯿魚係兩個唔同嘅物種，但一樣都係鯉科。
咿呀咿呀

《**咿呀咿呀**》係一部於中國播出嘅兒童電視節目，由歌舞、體操、手工、語言等構成。2017年7月1號於哈哈少兒頻道同炫動卡通（現合併為）等頻道播出，為《寶貝學院》嘅欄目之一。

《咿呀咿呀》源於日本NHK教育頻道播出嘅高人氣兒童節目《躲貓貓！》，節目拍攝地點位於上海。

## 參攷

## 出面網頁
*
*